open-index/open-wikipedia-markdown huggingface dataset:
തേജസ് എൻജിനീയറിങ് കോളേജ്

കേരളത്തിലെ തൃശൂർ ജില്ലയിലെ  വെള്ളരക്കാട് സ്ഥിതി ചെയ്യുന്ന ഒരു സ്വകാര്യ എഞ്ചിനീയറിംഗ് കോളേജാണ് തേജസ് എഞ്ചിനീയറിംഗ്  കോളേജ്. ചെറുവത്തൂർ ഫൌണ്ടേഷന്റെ പദ്ധതിയായ തേജസ് എഞ്ചിനീയറിംഗ് കോളേജ് 2009ലാണ് സ്ഥാപിതമായത്. ഓൾ ഇന്ത്യ കൌൺസിൽ ഫോർ ടെക്നിക്കൽ എജ്യുക്കേഷൻ (എ. ഐ. സി. ടി. ഇ.) അംഗീകരിച്ച ഈ കോളേജ് എ. പി. ജെ അബ്ദുൾ കലാം ടെക്നോളജിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ളതും [1] കേരള സർക്കാർ അംഗീകൃതവുമാണ്  [2][3][4]

## പരാമർശങ്ങൾ

വർഗ്ഗം:Coordinates on Wikidata
വർഗ്ഗം:Engineering colleges in Thrissur
ചാമുണ്ഡി മല

മൈസൂരില് നിന്നും 13 കിലോമീറ്റര് അകലെയാണ് ചാമുണ്ഡി ഹില്സ് സ്ഥിതി ചെയ്യുന്നത്. കൊടുമുടിയിലെ ചാമുണ്ഡേശ്വരി ക്ഷേത്രത്തിൽ നിന്നാണ് ഈ പേര് വന്നത്. ശരാശരി ഉയരം 1,060 മീറ്റർ (3,480 അടി) ആണ്
മൈസൂർ മൃഗശാല

പൊതു വര്ഷം 1892ഇൽ10.9 ഏക്കർ വിസ്തൃതിയിൽ സ്ഥാപിതമായി.സ്ഥാപകനായ ശ്രീ ചാമരാജേന്ദ്ര വോഡയാർ ബഹദൂറിന്റെ പേരിലാണ് മൃഗശാല അറിയപ്പെടുന്നത്. മൈസൂർ മൃഗശാലയുടെ മനോഹരവും ആകർഷകവുമായ ഭൂപ്രകൃതി സൃഷ്ടിച്ചതിൽ ജർമ്മൻ ലാൻഡ്സ്കേപ്പറും ഹോർട്ടികൾച്ചറലിസ്റ്റുമായ ജി എച്ച് ക്രുംബെഗൽ ഏർപ്പെട്ടു.

1948ൽമൈസൂരു മൃഗശാലയുടെ ഭരണം ഹോർട്ടികൾച്ചർ വകുപ്പിന് കൈമാറി. തണ്ടിസാദക്കിനൊപ്പം കെൻസിംഗ്ടൺ ഗാർഡന്റെ മറ്റൊരു 50 ഏക്കർ കൂടി ഏറ്റെടുത്തു, അങ്ങനെ മൊത്തം വിസ്തീർണ്ണം 78 ഏക്കറായി ഉയർന്നു.

ഇന്ന് മൈസൂർ മൃഗശാലയ്ക്ക് 128 വർഷത്തെ ചരിത്രമുണ്ട്, മൃഗശാല യഥാർത്ഥ സ്ഥലത്ത് നിന്ന് മാറ്റാതെ പൂർണ്ണമായും നവീകരിച്ചു. 168 സ്പീഷിസുകളിൽപ്പെട്ട 1450 ലധികം മാതൃകകൾ 30 ലധികം രാജ്യങ്ങളെ പ്രതിനിധീകരിക്കുന്നു.
കണ്ണിൻ ചിറകിലൊരു മഴത്തുള്ളി

നിർമ്മിത ബുദ്ധിയിൽ  പുറത്തിറങ്ങിയ  മലയാളത്തിലെ ആദ്യത്തെ  ഓഡിയോ  കളക്ഷനാണ് ** കണ്ണിൻ  ചിറകിലൊരു മഴത്തുള്ളി**. ഓണവുമായി ബന്ധപ്പെട്ട  എട്ട്  ഗാനങ്ങളാണ്  ഇതിലുള്ളത്.  സതീഷ് കളത്തിൽ  എഴുതിയ ഓണപ്പാട്ടുകൾ ആർട്ടിഫിഷ്യൽ ഇൻ്റലിജൻസ്  സൈറ്റിൽ  സംഗീതവും  ആലാപനവും ചെയ്തെടുത്ത ആൽബമാണ്  ഇത്.  ഇതിലെ, തൃശ്ശൂരിലെ പുലിക്കളിയെ പ്രതിപാദിക്കുന്ന ***പുലിക്കൊട്ടും പനംതേങ്ങേം*** എന്ന പാട്ടിന്റെ വീഡിയോ ആവിഷ്കാരം മാധ്യമ ശ്രദ്ധ  നേടുകയുണ്ടായി.

## സംഗ്രഹം
വയനാട്ടിലെ ഉരുൾപൊട്ടൽ ദുരന്തം  അടിസ്ഥാനമാക്കി  ***മൺപുഴയുടെ സ്മൃതിമണ്ഡപം***, അത്തം  മുതൽ തിരുവോണം  വരെയുള്ള  പൂക്കളങ്ങളുടെ  പ്രത്യേകതകൾ  പറയുന്ന,  ***പോരുന്നോ കൂടെ, പൂക്കളം കണ്ടു നടക്കാൻ*** തുടങ്ങി, എട്ട്  ലിറിക്കുകളിലായി പത്ത്  പാട്ടുകളാണ് ആൽബത്തിൽ ഉള്ളത്. ആൽബത്തിന്റെ  ടൈറ്റിൽ സോങ്ങായ കണ്ണിൻ ചിറകിലൊരു മഴത്തുള്ളിക്ക് മെയിൽ, ഫീമെയിൽ, ഡ്യൂയറ്റ് വേർഷനുകളുണ്ട്.  'മൺപുഴയുടെ സ്മൃതിമണ്ഡപം' കവിതയായും പത്രങ്ങളിൽ പ്രസിദ്ധീകരിച്ചിട്ടുണ്ട്.
## പാട്ടുകൾ
* പുലിക്കൊട്ടും പനംതേങ്ങേം - തൃശ്ശൂരിൽ കാലങ്ങളായി നടന്നുവരുന്ന നാടൻ കലാരൂപമായ പുലിക്കളിയെ കുറിച്ച് നിർമ്മിച്ച ഓണപ്പാട്ട്.
* പോരുന്നോ കൂടെ, പൂക്കളം കണ്ടു നടക്കാൻ - പൂക്കളങ്ങളുടെ പ്രത്യേകതകളെ പ്രതിപാദിക്കുന്ന ഒരു ഓണപ്പാട്ട്. 
* പാടാം വീണ്ടുമാ കഥകൾ - ഓണത്തിന്റെ പ്രധാന ഐതിഹ്യമായ മഹാബലി- വാമനൻ കഥയെ ആസ്പദമാക്കി നിർമ്മിച്ച ഓണപ്പാട്ട്.
* ഓണംവിളി - ഓണക്കാലത്ത് കുടുംബങ്ങളിൽഉണ്ടാകുന്ന സ്ത്രീകളുടെ പണിത്തിരക്കിനെ പ്രതിനിധീകരിക്കുന്ന ഓണപ്പാട്ട്.
* ശ്രാവണം വന്നു വിളിയ്ക്കുന്നു - കുട്ടികൾ പൂവിറുക്കാൻ നടക്കുന്നതിന്റെ സ്മരണ പ്രതിപാദിക്കുന്ന ഓണപ്പാട്ട്.
* മൺപുഴയുടെ സ്മൃതിമണ്ഡപം - മലമുത്തൻ തുമ്പി വിഭാഗത്തിൽ പെട്ട ഓണത്തുമ്പിയുടെ ഓണക്കാല ഓർമ്മയെ പ്രതിപാദിക്കുന്ന ഓണപ്പാട്ട്. 
* കാലം കണ്ണാരംപൊത്തി കളിക്കുന്നു - ഓണക്കാലത്ത് നടന്നുവരാറുള്ള നടൻ കളികൾ ഉൾപ്പെടെ ഓണക്കാലത്തിന്റെ ഗൃഹാതുരത്വം പറയുന്ന ഓണപ്പാട്ട്. 
* കണ്ണിൻ ചിറകിലൊരു മഴത്തുള്ളി

## അവലംബം

## പുറത്തേക്കുള്ള കണ്ണികൾ

* Kannin Chirakiloru Mazhatthulli
വർഗ്ഗം:ഓണപ്പാട്ടുകൾ
വർഗ്ഗം:നാടൻ പാട്ടുകൾ
വർഗ്ഗം:ഓണം
സുനോ എഐ

ഉപയോക്താക്കൾ നൽകുന്ന വരികൾക്ക്, ജനറേറ്റീവ് ആർട്ടിഫിഷ്യൽ ഇന്റലിജൻസ് ക്രിയേഷനിലൂടെ ശബ്ദവും സംഗീതവും നല്കാൻ കഴിയുന്നവിധം രൂപകൽപ്പന ചെയ്ത ഒരു വെബ്സൈറ്റ് ആണ്&nbsp;**സുനോ എഐ**. 2023 ഡിസംബർ 20 മുതൽ, മൈക്രോസോഫ്റ്റ് കോപ്പിലോട്ടിലെ പ്ലഗിൻ ആയി സുനോ വെബ് ആപ്ലിക്കേഷൻ പ്രവൃത്തിച്ചു വരുന്നു. സുനോ അതിന്റെ ആർട്ടിഫിഷ്യൽ ഇന്റലിജൻസ് ഡാറ്റാസെറ്റ് വെളിപ്പെടുത്തുന്നില്ല. പക്ഷെ, കോപ്പിയടി, പകർപ്പവകാശ ആശങ്കകൾ എന്നിവയിൽ നിന്ന് ഗാനങ്ങൾ സംരക്ഷിക്കപ്പെടുന്നതായി അവകാശപ്പെടുന്നു.

## ചരിത്രം
മൈക്കൽ ഷുൽമാൻ, ജോർജ്ജ് കുസ്കോ, മാർട്ടിൻ കാമച്ചോ, കീനൻ ഫ്രീബെർഗ് എന്നീ നാല് പേരാണ് സുനോ സ്ഥാപിച്ചത്. കേംബ്രിഡ്ജ് മസാച്യുസെറ്റ്സിൽ സ്വന്തം കമ്പനി ആരംഭിക്കുന്നതിന് മുമ്പ് ഇവർ കെൻഷോ എന്ന എഐ സ്റ്റാർട്ടപ്പിൽ ജോലി ചെയ്തിരുന്നു.

2023 ഏപ്രിലിൽ, ഓപ്പൺ സോഴ്സ് ടെക്സ്റ്റ്-ടു-സ്പീച്ച്, ഓഡിയോ മോഡൽ "ബാർക്ക്" ഗിറ്റ്ഹബ്, ഹഗ്ഗിംഗ് ഫെയ്സ് എംഐടി ലൈസൻസിന് കീഴിൽ പുറത്തിറക്കി. 2024 മാർച്ച് 21ന്, എല്ലാ ഉപയോക്താക്കൾക്കുമായി വി3 പതിപ്പ് ഇറക്കി. ഒരു സൌജന്യ അക്കൌണ്ട് ഉപയോഗിച്ച് 4 മിനിറ്റുള്ള ഗാനങ്ങൾവരെ സൃഷ്ടിക്കാൻ ഉപയോക്താക്കളെ അനുവദിക്കുന്നു.

2024 ജൂലൈ 1 ന്, മൊബൈൽ ആപ്ലിക്കേഷനും പുറത്തിറങ്ങി.

## നിയമപരമായ പ്രശ്നങ്ങൾ
2024 ജൂണിൽ, സുനോ സൃഷ്ടിക്കുന്ന ശബ്ദ റെക്കോർഡിങ്ങുകൾ മറ്റു ശബ്ദ റെക്കോർഡിങ്ങുകളുടെ പകർപ്പവകാശത്തെ ലംഘിക്കുന്നുവെന്ന് ആരോപിച്ച് റെക്കോർഡിംഗ് ഇൻഡസ്ട്രി അസോസിയേഷൻ ഓഫ് അമേരിക്ക സുനോയ്ക്കും ഉഡിയോയ്ക്കും എതിരെ ഒരു കേസ് ഫയൽ ചെയ്തു. പകർപ്പവകാശമുള്ള സംഗീതത്തിൽ പരിശീലനം നൽകുന്നതിൽ നിന്ന് കമ്പനികളെ തടയാനും നടന്ന ലംഘനങ്ങൾക്ക് ഓരോ സൃഷ്ടിക്കും 150,000 ഡോളർ വരെ നഷ്ടപരിഹാരം തേടുന്നതിനുമായിരുന്നു കേസ്.

## അവലംബം

## പുറത്തേക്കുള്ള കണ്ണികൾ
* 
* നിങ്ങളുടെ വരികൾക്ക് ഈണം നൽകാൻ 'സുനോ എഐ'
വർഗ്ഗം:ഐ.ഒ.എസ് സോഫ്റ്റ്‌വെയർ
പാലട പായസം

ലഘുചിത്രം|കേരളത്തിലെ ഒരു വീട്ടിൽ തയ്യാറാക്കിയ പാലട പായസം
പാലട പായസം കേരളത്തിലെ മിക്കവാറും വീടുകളിലും ഓണക്കാലത്തും മറ്റ്  അവസരങ്ങളിലും തയ്യാറാക്കുന്ന ഒരു മധുര പലഹാരമാണ്. ഇതിന് നിരവധി വ്യതിയാനങ്ങൾ ഉണ്ട്, എന്നിരുന്നാലും, എളുപ്പമുള്ള പാലട പായസം ഉണ്ടാക്കാൻ അരി അട, പാൽ, പഞ്ചസാര, നെയ്യ് തുടങ്ങിയ അടിസ്ഥാന ചേരുവകൾ മാത്രമാണ് ഉപയോഗിക്കുന്നത്.

## പാലട പായസത്തിന്റെ ചരിത്രം
ആയിരക്കണക്കിന് വർഷങ്ങൾക്ക് മുമ്പ് ദക്ഷിണേന്ത്യയിലാണ് ഇതിൻ്റെ ഉത്ഭവം എന്ന് പറയപ്പെടുന്നു. ഈ കഥയ്ക്ക്  "ചതുരംഗക്കളത്തിലെ  ഇതിഹാസം" എന്ന് പേരിട്ടിരിക്കുന്നു, കൃഷ്ണൻ്റെ രൂപത്തിലുള്ള ഒരു വൃദ്ധ സന്യാസി അമ്പലപ്പുഴയിലെ രാജാവിനെ ചതുരംഗം കളിക്കാൻ വെല്ലുവിളിച്ചു. മുനിയെ പ്രചോദിപ്പിക്കാൻ, രാജാവ് മുനി ചോദിക്കുന്ന എന്തും വാഗ്ദാനം ചെയ്തു. മുനി എളിമയോടെ കുറച്ച് അരി മാത്രം ആവശ്യപ്പെട്ടു, എന്നാൽ ഒരു വ്യവസ്ഥ പ്രകാരം: രാജാവ് ആദ്യത്തെ കള്ളിയിൽ ഒരു അരി ഇടുകയും തുടർന്നുള്ള ഓരോന്നിനും ഇരട്ടി നൽകുകയും വേണം.

കൃഷ്ണൻ (മുനി) കളിയിൽ വിജയിച്ചു, സൂചിപ്പിച്ചതുപോലെ രാജാവ് ധാന്യങ്ങൾ സ്ഥാപിക്കാൻ തുടങ്ങി. അവ അടുക്കി വയ്ക്കുമ്പോൾ, എണ്ണം ക്രമാതീതമായി വളരുന്നത് കണ്ട് അയാൾ ഞെട്ടി. അവസാനം, എണ്ണം കോടികളായി ഉയർന്നു. കൃഷ്ണൻ സ്വയം വെളിപ്പെടുത്തുകയും അവിടെ തൻ്റെ ക്ഷേത്രത്തിൽ വരുന്ന എല്ലാ തീർത്ഥാടകർക്കും പായസം നൽകാൻ രാജാവിനോട് ആവശ്യപ്പെടുകയും ചെയ്യുന്നു. അമ്പലപ്പുഴ കൃഷ്ണ ക്ഷേത്രം ഇപ്പോഴും ഇത് പിന്തുടരുന്നു, ഇത് കേരളത്തിലെ ആലപ്പുഴ ജില്ലയിലാണ്.

1970-കളിലെ ധവളവിപ്ലവത്തിൻ്റെ കാലത്ത് പാലട പായസം പ്രാധാന്യം നേടി. ഈ വിപ്ലവം പശുവിൻ പാൽ കൂടുതൽ പ്രാപ്യമാക്കി, പാലട പായസത്തിൻ്റെ ജനപ്രീതിക്ക് വഴിയൊരുക്കി. കൂടാതെ, പായസം ആദ്യമായി വാണിജ്യപരമായി തയ്യാറാക്കിയത് എം.എസ്. കൃഷ്ണയ്യർ  1975 അടിയന്തരാവസ്ഥ കാലത്തായിരുന്നു. തൃശ്ശൂരിലെ വടക്കേ സമൂഹത്തിൽ സേവിച്ച അദ്ദേഹത്തിൻ്റെ പതിപ്പ് പാലട പായസത്തിൻ്റെ വ്യാപകമായ സ്വീകാര്യതയ്ക്ക് തുടക്കം കുറിച്ചു.
ശശികല മേനോൻ

മലയാളത്തിലെ ഒരു ചലച്ചിത്ര- നാടകഗാന രചയിതാവും കവിയുമാണ്, **ശശികല വി മേനോൻ** എന്ന **ശശികലാ മേനോൻ.** മലയാള സിനി​മാഗാന രചനാ രം​ഗത്ത് ആദ്യമായെത്തിയ സ്ത്രീ പാട്ടെഴുത്തുകാരിയാണ്, ശശികല. മലയാള സിനിമകൾക്കുവേണ്ടി ഏറ്റവും കൂടുതൽ ഗാനങ്ങൾ രചിച്ച സ്ത്രീ പാട്ടെഴുത്തുകാരികൂടിയാണ് ശശികല.
## പാട്ടെഴുത്തുരംഗത്ത്
ജേസിയുടെ സംവിധാനത്തിൽ 1976ൽ പുറത്തിറങ്ങിയ സിന്ദൂരം എന്ന സിനിമയിൽ, ഒമ്പതാം ക്ളാസിൽ പഠിക്കുമ്പോൾ, പതിനഞ്ചാം വയസിലാണ് ശശികല പാട്ടെഴുത്തുരംഗത്തെത്തുന്നത്. അക്കാലത്ത്, മലയാള സിനിമയിലെ ഏറ്റവും പ്രായം കുറഞ്ഞ പാട്ടെഴുത്തുകാരിയാണ് അവർ. സിന്ദൂരത്തിലെ 'യദുകുലമാധവ' എന്ന ഗാനമാണ് ആദ്യഗാനം. എ ടി ഉമ്മറിന്റെ സംഗീതത്തിൽ ശ്രീലത നമ്പൂതിരിയാണ് ഇത് ആലപിച്ചത്.
## ജീവിതരേഖ
ഗ്രേറ്റർ കൊച്ചിൻ ഡെവെലപ്‌മെന്റ് അതോറിറ്റി ചെയർമാനും കേരളത്തിലെ പ്രമുഖ കോൺഗ്രസ് നേതാവുമായിരുന്ന എൻ. വേണുഗോപാലാണ് ശശികലയുടെ ജീവിതപങ്കാളി. വിഗ്നേഷ്, ലക്ഷ്മി എന്നിവർ മക്കളാണ്.  നിലവിൽ, ***ദേവഭൂമി*** ത്രൈമാസികയുടെ അസിസ്റ്റന്റ് എഡിറ്ററാണ്.
## ചലച്ചിത്ര ഗാനരചനകൾ
ഏകദേശം നൂറ്റമ്പതിലേറെ സിനിമാ ​ഗാനങ്ങൾ എഴുതിയിട്ടുണ്ട്, ശശികല.

## നാടക ഗാനരചനകൾ

## കൃതികൾ
* ***വിശ്വരൂപം*** കവിതാ സമാഹാരം
* ***ആരോഹണം*** (കവിതാ സമാഹാരം-2024- മാതൃഭൂമി ബുക്സ്)
## പുരസ്കാരങ്ങൾ
* എൻ.എൻ. പിള്ളയുടെ ആത്മകഥയായ ***ഞാൻ*** നാടകമായപ്പോൾ അതിലെ ഗാനരചനയ്ക്ക് അവാർഡ് ലഭിച്ചു.

## അവലംബം

## പുറത്തേക്കുള്ള കണ്ണികൾ
* 
* ശശികല മേനോൻരചിച്ച മലയാളം സിനിമാ ഗാനങ്ങളുടെ പട്ടിക

* Lyricist : Sasikala Menon

* ശശികല വി മേനോൻ ജീവചരിത്രം

വർഗ്ഗം:കേരളത്തിലെ പാട്ടെഴുത്തുകാർ
വർഗ്ഗം:മലയാളചലച്ചിത്രഗാനരചയിതാക്കൾ
സുനീഷ് വാരനാട്

എഴുത്തുകാരനും മാധ്യമ പ്രവർത്തകനും മലയാള ചലച്ചിത്ര - ടെലിവിഷൻ മേഖലകളിൽ പ്രവർത്തിക്കുന്ന ഒരു തിരക്കഥാകൃത്തുമാണ് **സുനീഷ് വാരനാട്.**  രാഷ്ട്രീയ ആക്ഷേപ ഹാസ്യ പരിപാടി അവതാരകൻ, സ്റ്റാൻഡ് അപ്പ് കോമേഡിയൻ, എന്നീ നിലകളിലും സുനീഷ് ശ്രദ്ധേയനാണ്.

## ജീവിതരേഖ
സ്കൂളിൽ പഠിക്കുന്ന കാലത്ത് മിമിക്രി അവതരിപ്പിച്ചു തുടങ്ങിയ സുനീഷ് ജില്ലാതല മത്സരങ്ങളിൽ ഉൾപ്പടെ സമ്മാനങ്ങൾ നേടിയിട്ടുണ്ട്. ആലപ്പുഴ ചേർത്തലയിലെ എൻ.എസ്.എസ്‍. കോളേജിൽ ബി.എസ്.സി ഫിസിക്സിന് പഠിക്കുന്ന സമയം സർവ്വകലാശാല തലത്തിലുള്ള മത്സരങ്ങളിൽ സമ്മാനങ്ങൾ നേടുകയുണ്ടായി.

## സംഭാവനകൾ

കേരള പ്രസ് അക്കാദമിയിൽ നിന്ന് പത്രപ്രവർത്തന പഠനം പൂർത്തിയാക്കി കേരള കൗമുദിയിൽ പത്രപ്രവർത്തകനായി. ടെലിവിഷൻ രംഗത്ത് അവതാരകൻ എന്ന നിലയിൽ ഏഷ്യാനെറ്റിലെ സുപ്രഭാതം പരിപാടിയിലും, ദൂരദർശൻ്റെ നിശാഗന്ധിയിലും പ്രവർത്തിച്ച ശേഷം അദ്ദേഹം ഇന്ത്യാവിഷൻ ചാനലിലെ പൊളിട്രിക്‌സ് എന്ന രാഷ്ട്രീയ ആക്ഷേപഹാസ്യ പരിപാടിയുടെ അവതാരകനായി. ഏഷ്യാനെറ്റിലെ ബഡായി ബംഗ്ളാവ് എന്ന പരിപാടിയുടെ സ്ക്രിപ്റ്റ് റൈറ്റർ കൂടി ആയിരുന്നു സുനീഷ്. ഒരു സ്റ്റാൻഡ് അപ്പ് കോമേഡിയൻ കൂടിയാണ് അദ്ദേഹം.

### തിരക്കഥ എഴുതിയ ചലച്ചിത്രങ്ങൾ
**[[മോഹൻലാൽ (ചലച്ചിത്രം)|മോഹൻലാൽ]]*- 2018
*ഈശോ- 2022
*പൊറാട്ടു നാടകം-2024
*സന്തോഷ് ട്രോഫി (പുറത്തിറങ്ങിയിട്ടില്ല)

### അഭിനയിച്ച ചിത്രങ്ങൾ
ഒരു എമണ്ടൻ പ്രേമകഥ, കോടതി സമക്ഷം ബാലൻ വക്കീൽ, കട്ടപ്പനയിലെ ഋതിക് റോഷൻ, പഞ്ചവർണ്ണതത്ത, നാലാം മുറ, തെളിവ് തുടങ്ങിയ സിനിമകളിൽ സുനീഷ് വാരനാട് അഭിനയിച്ചിട്ടുണ്ട്.

### പുസ്തകങ്ങൾ
* (ഹാസ്യ സാഹിത്യം)
* (ഹാസ്യ സാഹിത്യം)

## പുരസ്കാരങ്ങൾ
*വാരനാടൻ കഥകൾ എന്ന കൃതിക്ക് 2023ലെ കേരള സാഹിത്യ അക്കാദമി പുരസ്കാരം 

## അവലംബം
സാഹിത്യകൗമുദി

1920 കളിൽ ഇറങ്ങിയിരുന്ന മലയാള സാഹിത്യ മാസികയാണ് **സാഹിത്യകൗമുദി**. കൊല്ലം ജില്ലയിലെ പുത്തൂർ ചെറുപൊയ്ക മുടപ്പിലാപ്പിള്ളി മഠത്തിൽ നിന്നാണ് ഈ മാസിക പുറത്തു വന്നിരുന്നത്.
## അവലംബം


വർഗ്ഗം:സാഹിത്യമാസികകൾ
ജെഫിൻ ജോസഫ്

മലയാളിയായ ഒരു ഇന്ത്യൻ നടനാണ് ജെഫിൻ ജോസഫ് (English: Jeffin Joseph).

## Film career
നിർമൽ ബേബി വർഗീസ് സംവിധാനം ചെയ്ത്  2022 ൽ പുറത്തിറങ്ങിയ വഴിയെ എന്ന ചിത്രത്തിത്തിലെ നായകനായാണ് ജെഫിൻ മലയാള സിനിമയിൽ അരങ്ങേറ്റം കുറിച്ചത്. മലയാളത്തിലെ ആദ്യത്തെ ഫൗണ്ട് ഫൂട്ടേജ് സിനിമയായിരുന്നു വഴിയെ. ഹോളിവുഡ് സംഗീത സംവിധായകൻ ഇവാൻ ഇവാൻസാണ് ഈ ചിത്രത്തിന്റെ സംഗീതമൊരുക്കിയത്. ടൈം ലൂപ്പ് ചിത്രമായ ഡ്രെഡ്ഫുൾ ചാപ്‌റ്റേഴ്‌സ് ആയിരുന്നു രണ്ടാമത്തെ ചിത്രം.

## Filmography

## Awards

## References

## External links
* 

വർഗ്ഗം:മലയാളചലച്ചിത്രനടന്മാർ
ഓണക്കാഴ്ച

കേരളത്തിൽ, ജന്മി- കുടിയാൻ ബന്ധം നിലനിന്നിരുന്ന രാജവാഴ്ചയുടെ കാലത്ത്, ഒരു ജന്മിയുടെ അധീനതയിലുള്ള കൃഷിയിടങ്ങൾ നോക്കിനടത്തി അതിലെ ആദായമെടുത്തിരുന്ന അഥവാ, ജന്മിയുടെ സ്ഥലത്ത് താമസിച്ചുവന്നിരുന്ന കുടിയാന്മാർ ഓണത്തിന് ജന്മിക്ക് ഉത്രാടനാളിൽ കാർഷിക ഉത്പന്നങ്ങൾ കാഴ്ചവെയ്ക്കുന്ന പതിവുണ്ടായിരുന്നു. ഈ സമ്പ്രദായമാണ് **ഓണക്കാഴ്ച.**

കേരളത്തിലെ വിവിധ ക്ഷേത്രങ്ങളിലും 'ഓണക്കാഴ്ച' ഒരു ആചാരമായി തുടർന്നുവരുന്നുണ്ട്. പഴങ്ങൾ, പച്ചക്കറികൾ തുടങ്ങിയ കാർഷിക വിളകളാണ് കാഴ്ചയായി സമർപ്പിച്ചു വരുന്നത്. ഗുരുവായൂർ ക്ഷേത്രത്തിലെ ***ഓണക്കാഴ്ച സമർപ്പണം*** ഏറെ പ്രശസ്തമാണ്. ഓണക്കാഴ്ചകളിൽ, നേന്ത്രവാഴക്കുലയ്ക്കാണു കൂടുതൽ പ്രാധാന്യമുള്ളത്. ഗുരുവായൂരിൽ, ഉത്രാടദിനത്തിൽ കാഴ്ചയായി ലഭിക്കുന്ന പഴുത്ത ചെങ്ങാലിക്കോടൻ ഉപയോഗിച്ചാണ് തിരുവോണത്തിന് പഴപ്രഥമൻ ഉണ്ടാക്കുന്നത്.     

രാജവാഴ്ചയുടെ പ്രതീകമായി, തിരുവനന്തപുരത്തെ കവടിയാർ കൊട്ടാരത്തിൽ ഇന്നും ആദിവാസി വിഭാഗക്കാർ  'ഓണക്കാഴ്ച സമർപ്പണം' നടത്തുന്ന ചടങ്ങ് തുടരുന്നുണ്ട്.
## സാഹിത്യത്തിൽ

ഓണക്കാഴ്ചയെകുറിച്ച്, മഹാകവി ചങ്ങമ്പുഴ കൃഷ്ണപിള്ള എഴുതിയ വാഴക്കുല എന്ന പ്രസിദ്ധമായ കവിത ഈ കാഴ്ച സമർപ്പണത്തിന്റെ നേർചിത്രമാണ്.
## അവലംബം


വർഗ്ഗം:ഓണം
അവിട്ടക്കട്ട

കേരളത്തിലെ ഓണദിനങ്ങളിലെ ഭക്ഷണങ്ങളിൽ പ്രാധാനപ്പെട്ട ഒരു വിഭവമാണ് **അവിട്ടക്കട്ട**. വിവിധ പ്രദേശങ്ങളിൽ, ***ഓണക്കാടി***, ***കാടിയോണം***, ***പഴംകൂട്ടാൻ*** എന്നീ പേരുകളിലും ഇത് അറിയപ്പെടുന്നു.

## പേരിനു പിന്നിൽ
തിരുവോണം നാളിലെ ഓണസദ്യയിൽ മിച്ചംവരുന്ന ചോറും കറികളും രാത്രി ഒന്നായി ഇട്ടിട്ടുവെച്ച് മറുനാൾ അവിട്ടത്തിന്  എടുത്ത് ആഹരിക്കുന്ന വിഭവമാണിത്. പണ്ടുകാലത്ത് പല വീടുകളിലും ഇതായിരുന്നു അവിട്ടദിനത്തിൽ പ്രധാന ആഹാരം. അതുകൊണ്ടാണ് ഇതിന് ഈ പേരുകൾ സിദ്ധിച്ചത്. 

 

## അവലംബം

വർഗ്ഗം:ഓണം
ഓണത്തെയ്യം

കേരളത്തിൽ, ഓണത്തിനുവേണ്ടി കെട്ടിയാടുന്ന തെയ്യമാണ് **ഓണത്തെയ്യം**. ***ഓണപ്പൊട്ടൻ*** എന്നറിയപ്പെടുന്ന ***ഓണേശ്വരൻ***, ***ഓണത്താർ*** എന്നിവ പ്രസിദ്ധമായ ഓണത്തെയ്യങ്ങളാണ്.

## ചരിത്രം
തെയ്യങ്ങളുടെ നാടായി അറിയപ്പെടുന്ന മലബാർ പ്രദേശങ്ങളിലാണ് ഈ കലാരൂപം രൂപംകൊണ്ടതെന്നു കരുതപ്പെടുന്നു. മഹാബലിയുടെ ചരിത്രം ഘോഷിക്കുന്ന തെയ്യമാണ് ***ഓണത്താർ.*** വണ്ണാൻ സമുദായത്തിൽപ്പെടുന്ന ആൺകുട്ടികളാണ് ഓണത്തെയ്യം കെട്ടിയാടുന്നത്. ഉത്രാടദിവസവും  തിരുവോണദിവസവുമാണ് ഓണത്തെയ്യങ്ങൾ പ്രധാനമായും കെട്ടിയാടുക.
## അവലംബം

വർഗ്ഗം:ഓണം
പിറവം വള്ളംകളി

കേരളത്തിലെ എറണാകുളം ജില്ലയിലെ മൂവാറ്റുപുഴ താലൂക്കിൽ ഉൾപ്പെടുന്ന പിറവത്ത്, ഓണാഘോഷങ്ങളുടെ ഭാഗമായി നടക്കുന്ന വള്ളംകളിയാണ് **പിറവം വള്ളംകളി.**

## ചരിത്രം
1957-ൽ, അധികാരത്തിലേറിയ ഒന്നാം ഇ.എം.എസ്. നമ്പൂതിരിപ്പാട് മന്ത്രിസഭയുടെ കാലത്താണ് പിറവത്ത് വള്ളംകളി ആരംഭിക്കുന്നത്. 1975-ൽ, ഇടുക്കി അണക്കെട്ട് വരുന്നതിനു മുൻപ് താരതമെന്യെ പിറവം പുഴയിൽ ജലനിരപ്പ് കുറവായിരുന്നു. അണക്കെട്ട് വന്നതിനുശേഷം, അണക്കെട്ടിൽ നിന്നും പുറത്തുവിടുന്ന വെള്ളം മൂവാറ്റുപുഴ ആറിലെത്തി നിറഞ്ഞുകവിഞ്ഞു പിറവം പുഴയിലേക്കും എത്താൻ തുടങ്ങിയപ്പോൾ വേനൽക്കാലത്തും ഈ പുഴയിൽ ജലനിരപ്പ് ഉയർന്നുനിന്നു. കമ്മ്യൂണിസ്റ്റ് പാർട്ടിയുടെ പിറവത്തെ അക്കാലത്തെ പ്രമുഖ നേതാവായിരുന്ന ഡോ. എ.സി. ജേക്കബിന്റെ നേതൃത്വത്തിലാണ് ഇവിടെ വള്ളംകളി ആരംഭിക്കുന്നത്.

## അവലംബം


വർഗ്ഗം:കേരളത്തിലെ വള്ളംകളി മത്സരങ്ങൾ
വർഗ്ഗം:ഓണം
കൈതപ്പുഴക്കായൽ

കേരളത്തിലെ എറണാകുളം ജില്ല, ആലപ്പുഴ ജില്ല എന്നിവിടങ്ങളിലൂടെ ഒഴുകുന്ന, വേമ്പനാട്ടുകായലിന്റെ ഒരു കൈവഴിയാണ്, **കൈതപ്പുഴക്കായൽ.**

## വിവാദം
ഒരുക്കാലത്ത്, കായൽ മത്സ്യസമ്പത്തിന്റെ ഉറവിടമായിരുന്ന ഈ കായൽ ഇന്ന് നാശോന്മുഖമായിരിക്കുകയാണെന്ന് ആക്ഷേപങ്ങളും പ്രതിഷേധങ്ങളും നടന്നിരുന്നു.. കായൽ കയ്യേറ്റങ്ങൾക്കു പുറമെ, കാ​യ​ലി​ലെ ബ​ണ്ട്, പാ​ല​ങ്ങ​ൾ എന്നിവയുടെ നിർമ്മാണങ്ങളോടനുബന്ധിച്ചു കാ​യ​ലിൽ അടിഞ്ഞുകിടക്കുന്ന അവശിഷ്ടങ്ങളും കായലിൽ വ്യാപകമായി തള്ളുന്ന അറവ് മാലിന്യങ്ങളും ഈ കായലിനെ ഇല്ലാതാക്കികൊണ്ടിരിക്കുകയാണെന്ന് പരിസ്ഥിതി പ്രവർത്തകർ ചൂണ്ടിക്കാട്ടുന്നു.'

## അവലംബം


വർഗ്ഗം:കേരളത്തിലെ തണ്ണീർത്തടങ്ങൾ
ഗോതുരുത്ത് വള്ളംകളി

കേരളത്തിലെ എറണാകുളം ജില്ലയിലെ മൂവാറ്റുപുഴ താലൂക്കിൽ ഉൾപ്പെടുന്ന പിറവത്ത്, ഓണാഘോഷങ്ങളുടെ ഭാഗമായി നടത്തപ്പെടുന്ന വള്ളംകളികളിൽ ഏറ്റവും പഴക്കമേറിയതാണ് **ഗോതുരുത്ത് വള്ളംകളി**.

## ചരിത്രം
പ്രാചീന തുറമുഖമായിരുന്ന മുസിരിസ് സ്ഥിതിചെയ്തിരുന്ന വടക്കൻ പറവൂരിൽ നിന്നു 5 കിലോമീറ്റർ അകലെയുള്ള ഗോതുരുത്ത് ദ്വീപിലെ കടൽവാതുരുത്തിനും മൂത്തകുന്നത്തിനും മദ്ധ്യേ ഒഴുകുന്ന പെരിയാറിന്റെ കൈവഴിയായ ഗോതുരുത്ത് പുഴയ്ക്ക് അരികെ സ്ഥിതിചെയ്യുന്ന ഹോളിക്രോസ് പള്ളിയിലെ വിശുദ്ധ കുരിശിന്റെ മഹത്വീകരണ തിരുനാളിനോടനുബന്ധിച്ചാണ് ഈ വള്ളംകളി ആരംഭിച്ചത്. പള്ളിയ്ക്ക് അഭിമുഖമായി മറുകരയിൽ നിൽക്കുന്ന ക്ഷേത്രമുള്ള ഇവിടെ മതമൈത്രിയുടെ ഭാഗമായും ഈ വള്ളംകളി ഇരുകരകളിലെയും ജനങ്ങൾ ആഘോഷിക്കുന്നു. നിലവിൽ ഈ ജലമേള 'ഗോതുരുത്ത് ദി സ്പോർട്സ് ആൻഡ് ആർട്സ് ക്ലബ്ബ്' ആണ് സംഘടിപ്പിക്കുന്നത്.

## അവലംബം


വർഗ്ഗം:ഓണം
വർഗ്ഗം:കേരളത്തിലെ വള്ളംകളി മത്സരങ്ങൾ
രവീന്ദ്രനാഥ് ടാഗോർ യൂണിവേഴ്സിറ്റി, ഭോപ്പാൽ

ഇന്ത്യയിലെ മധ്യപ്രദേശിലെ ഭോപ്പാലിലെ റെയ്‌സൻ ജില്ലയിലെ മെൻഡുവ വില്ലേജിൽ ഓൾ ഇന്ത്യ സൊസൈറ്റി ഫോർ ഇലക്ട്രോണിക്‌സ് ആൻഡ് കമ്പ്യൂട്ടർ ടെക്‌നോളജി സ്ഥാപിച്ച ഒരു പ്രമുഖ സ്വകാര്യ സർവ്വകലാശാലയാണ് രവീന്ദ്രനാഥ് ടാഗോർ യൂണിവേഴ്സിറ്റി.
രവീന്ദ്രനാഥ് ടാഗോർ യൂണിവേഴ്സിറ്റി ഗ്രാന്റ് കമ്മീഷനും മധ്യപ്രദേശ് സർക്കാരും രവീന്ദ്രനാഥ് ടാഗോർ സർവകലാശാലയെ അംഗീകരിച്ചിട്ടുണ്ട്.

1913 ൽ സാഹിത്യത്തിനുള്ള നോബൽ സമ്മാനം നേടിയ ഏഷ്യയിൽ നിന്നുള്ള ആദ്യ വ്യക്തിയും ഇന്ത്യയിൽ നിന്നുള്ള പോളിമാത്തുമായ രവീന്ദ്രനാഥ് ടാഗോറിന്റെ പേരാണ് ഇതിന് നൽകിയിരിക്കുന്നത്.
റിയ സിൻഹ

**റിയ സിൻഹ** (ഗുജറാത്തി: ર્હેઅ ષિઙ્હ) ഒരു ഇന്ത്യൻ മോഡലും സൗന്ദര്യമത്സരജേതാവും കൂടിയാണ്. 2024 സെപ്റ്റംബർ 22-ന്, ഇന്ത്യയിലെ ജയ്പൂരിൽ നടന്ന ചടങ്ങിൽ റിയ മിസ്സ് യൂണിവേഴ്സ് ഇന്ത്യ 2024 എന്ന കിരീടം സ്വന്തമാക്കി. ഗ്ലാമാനന്ദ് ഗ്രൂപ്പിൻ്റെ നേതൃത്വത്തിൽ പുതുതായി സ്ഥാപിതമായ മിസ്സ് യൂണിവേഴ്സ് ഇന്ത്യ ഓർഗനൈസേഷൻ്റെ കീഴിലുള്ള ആദ്യ ജേതാവായി റിയ ചരിത്രം സൃഷ്ടിച്ചു. 2024 നവംബർ 16-ന് മെക്‌സിക്കോയിൽ നടന്ന മിസ്സ് യൂണിവേഴ്സ് 2024 മത്സരത്തിൽ ഇന്ത്യയെ പ്രതിനിധീകരിച്ച് 125-ൽ, മികച്ച 30 സെമി ഫൈനലിസ്റ്റുകളിൽ റിയ സ്ഥാനം നേടി.

മിസ്സ് യൂണിവേഴ്സ് ഇന്ത്യ വിജയത്തിന് മുമ്പ്, റിയ മിസ്സ് ടീൻ എർത്ത് 2023 എന്ന കിരീടം നേടുകയും ചെയ്തിട്ടുണ്ട്.

## സൗന്ദര്യമത്സരങ്ങളിൽ
### മിസ്സ് ടീൻ എർത്ത് 2023
2023-ൽ, 18-ാം വയസ്സിൽ, റിയ മിസ്സ് ടീൻ എർത്ത് 2023 ആയി കിരീടമണിഞ്ഞു, മിസ്സ് ടീൻ എർത്ത് പട്ടം വിജയിക്കുന്ന ആദ്യ ഇന്ത്യക്കാരിയായി. സ്പെയിനിലെ മാഡ്രിഡിൽ നടന്ന മത്സരത്തിൻ്റെ 12-ാമത് പതിപ്പിൽ റിയ ഇന്ത്യയെ പ്രതിനിധീകരിച്ചു.

### മിസ്സ് യൂണിവേഴ്സ് ഇന്ത്യ 2024
2024 ഓഗസ്റ്റ് 17-ന് ഡൽഹിയിൽ വൈൽഡ്കാർഡ് എൻട്രിയായി ഗ്ലാമാനന്ദ് ഗ്രൂപ്പ് സംഘടിപ്പിച്ച ആദ്യ മിസ്സ് യൂണിവേഴ്സ് ഇന്ത്യ മത്സരത്തിനുള്ള ദേശീയ ഫൈനലിസ്റ്റായി റിയയെ പ്രഖ്യാപിച്ചു. 2024 സെപ്തംബർ 22-ന് ജയ്പൂരിലെ സീ സ്റ്റുഡിയോയിൽ വെച്ച് മിസ്സ് യൂണിവേഴ്സ് ഇന്ത്യ 2024 കിരീടം റിയ കരസ്ഥമാക്കി. കൂടാതെ, മത്സരത്തിനിടെ മൈഗ്ലാം മേക്കപ്പ് സ്പോൺസർ ചെയ്ത മിസ്സ് ഗ്ലാമറസ് സബ്ടൈറ്റിൽ അവാർഡും അവൾ നേടി.

### മിസ്സ് യൂണിവേഴ്സ് 2024
2024 നവംബർ 16-ന് മെക്‌സിക്കോയിലെ മെക്‌സിക്കോ സിറ്റിയിലെ അരീന CDMX-ൽ നടന്ന മിസ്സ് യൂണിവേഴ്‌സ് 2024-ൽ റിയ ഇന്ത്യയെ പ്രതിനിധീകരിച്ചു. മികച്ച 30 സെമി ഫൈനലിസ്റ്റുകളിൽ ഇടം നേടി, അഭിമാനകരമായ മത്സരത്തിൽ ഇന്ത്യയുടെ തുടർച്ചയായ പ്ലെയ്‌സ്‌മെൻ്റിൻ്റെ 6 വർഷത്തെ അവൾ നിലനിർത്തി.

## അവലംബങ്ങൾ

## പുറമെ നിന്നുള്ള കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:2004-ൽ ജനിച്ചവർ
മനസു സ്വാധീനമൈനയാ

ത്യാഗരാജസ്വാമികൾ ശങ്കരാഭരണംരാഗത്തിൽ ചിട്ടപ്പെടുത്തിയ ഒരു കൃതിയാണ് **മനസു സ്വാധീനമൈനയാ **

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
*ടി എം കൃഷ്ണയുടെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
യസ്ദാനി ബേക്കറി

ദക്ഷിണ മുംബൈയിൽ സ്ഥിതി ചെയ്യുന്ന , പേർഷ്യൻ ശൈലിയിലുള്ള ഒരു ബേക്കറിയാണ് യസ്ദാനി ബേക്കറി.  മുൻപ് ഇതൊരു ഇറാനി കഫേ ആയും പ്രവർത്തിച്ചിരുന്നു. നിലവിൽ ഈ സ്ഥാപനത്തിൽ ഭക്ഷ്യവസ്തുക്കളുടെ വില്പന ഉണ്ടെങ്കിലും ഭക്ഷണം കഴിക്കുവാനുള്ള സൗകര്യമില്ല.
## ചരിത്രം
ഇരുപതാം നൂറ്റാണ്ടിൻ്റെ തുടക്കത്തിൽ നിർമ്മിച്ച ഈ കെട്ടിടം യഥാർത്ഥത്തിൽ ഒരു ജാപ്പനീസ് ബാങ്കായിരുന്നു. 1953-ൽ ഇറാനി ബേക്കറായ സെൻഡ് മെഹർവാൻ സെൻഡ് , ഇറാനിയോടൊപ്പം പങ്കുകച്ചവടമായി ഇവിടെ യസ്ദാനി ബേക്കറി ആരംഭിച്ചു. 
## ബേക്കറി
ചുവന്ന മേൽക്കൂരയും നീല ചുമരുകളുമുള്ള ഈ കെട്ടിടത്തിൽ ഡീസൽ ഓവനുകളും മാവ് തയ്യാറാക്കുവാനായി വിസ്താരമേറിയ ഒരു മേശയുമുണ്ട്. പഴയരീതിയിലുള്ള ബ്രഡ്  കട്ടിങ് യന്ത്രമാണ് ഇന്നും ഇവിടെ ഉപയോഗിക്കുന്നത്. 
നിരവധി വിദേശ സഞ്ചാരികൾ, പ്രതേകിച്ച് ജർമ്മൻകാർ, യസ്ദാനി ബേക്കറിയിൽ സന്ദർശകരായി വരാറുണ്ട്. ബൺ-മസ്ക , മുട്ട പഫ്സ് എന്നീ പ്രശസ്ത വിഭവങ്ങൾ കൂടാതെ ആപ്പിൾ പൈ, കാരറ്റ് കേക്ക്, ഇഞ്ചി ബിസ്ക്കറ്റുകൾ, മഫിനുകൾ, ഫോർച്യൂൺ കുക്കികൾ  തുടങ്ങിയവയും ഇവിടെ വിൽക്കപ്പെടുന്നു.

## ബഹുമതി
2007 ഡിസംബർ 11-ന് മഹാരാഷ്ട്ര ഗവർണർ എസ്.എം. കൃഷ്ണ അർബൻ ഹെറിറ്റേജ് ആൻഡ് സിറ്റിസൺസ് അവാർഡ് നൽകി ബേക്കറിയെ ആദരിച്ചു.

## അവലംബം

## ചിത്രശാല

File:Bread Cutter at Yazdani Bakery 2.JPG|യസ്ദാനി ബേക്കറിയിലെ ബ്രഡ് കട്ടർ 
File:Making of Bread.ogg|ബ്രഡ് കട്ടർ യന്ത്രത്തിന്റെ വീഡിയോ  
File:Yazdani Bakery and Restaurant.JPG|അർബൻ ഹെറിറ്റേജ് ആൻഡ് സിറ്റിസൺസ് അവാർഡ് ഫലകം


വർഗ്ഗം:മുംബൈയിലെ ഭക്ഷണശാലകൾ
ഹനുമാൻകൈൻഡ്

ഇന്ത്യയിലെ മലപ്പുറം ജില്ലയിലെ മുസ്ലിയാരങ്ങാടി കൊണ്ടോട്ടിയിൽ നിന്നുള്ള ഒരു റാപ്പറും ഗാനരചയിതാവും ഗായകനുമാണ്  **ഹനുമൻകൈൻഡ്**എന്നറിയപ്പെടുന്ന **സൂരജ് ചെറുകാട്ട്** (ജനനം 1992) . 2019 ൽ തന്റെ   ആദ്യ സിംഗിൾ "ഡെയ്ലി ഡോസ്" പുറത്തിറക്കി. ഹൈദരാബാദ് ആസ്ഥാനമാക്കി പ്രവർത്തിക്കുന്ന കലാകാരനും നിർമ്മാതാവുമായ കൽമി അവതരിപ്പിക്കുന്ന "ബിഗ് ഡോഗ്സ്" എന്ന ഗാനത്തിലൂടെ ഇന്ത്യയിലും അന്താരാഷ്ട്ര തലത്തിലും അദ്ദേഹത്തിന്   ജനപ്രീതി ലഭിച്ചു.
## ആദ്യകാല ജീവിതവും വിദ്യാഭ്യാസവും
1992ൽ കേരളത്തിലെ മലപ്പുറം ജില്ലയിലെ കൊണ്ടോട്ടി മുനിസിപ്പാലിറ്റിയിലെ മുസ്ലി യാരങ്ങാടി എന്ന സ്ഥലത്തു കല്ലംകുത്ത് പടിക്കൽ തറവാട്ടിൽ തേജസ്‌ വീട്ടിൽ ആണ് സൂരജ് ചെറുകാട്ട് ജനിച്ചത്. പിതാവ് ഒരു എണ്ണക്കമ്പനിയിൽ ജോലി ചെയ്തിരുന്നു. കുട്ടിക്കാലത്ത് ഹ്യൂസ്റ്റണിൽ താമസിച്ചിരുന്ന സൂരജ് ഹ്യൂസ്റ്റൺ കമ്മ്യൂണിറ്റി കോളേജിൽ ചേർന്നു. 2012 ൽ അദ്ദേഹം ബിസിനസ്സ് അഡ്മിനിസ്ട്രേഷനിൽ ബിരുദം നേടുന്നതിനായി തമിഴ്നാട്ടിലെ കോയമ്പത്തൂരിലെ പിഎസ്ജി കോളേജിൽ ചേർന്ന് ഇന്ത്യയിലേക്ക് മടങ്ങി.  2014 ൽ അദ്ദേഹം ഗോൾഡ്മാൻ സാക്സിൽ ജോലി ചെയ്തു.

## സംഗീത ജീവിതം
ഒന്നിലധികം നഗരങ്ങളിൽ നടക്കുന്ന എൻഎച്ച് 7 വീക്കെൻഡ\ എന്ന സംഗീത പരിപാടിയിൽ പ്രകടനം നടത്തുകയും 2019 ൽ തന്റെ ആദ്യ ഗാനം ഇപി *കളരി* പുറത്തിറക്കുകയും ചെയ്താണ് സൂരജ് ചെറുകാട്ട് ഒരു പ്രൊഫഷണൽ റാപ്പറായി തന്റെ കരിയർ ആരംഭിച്ചത്. അദ്ദേഹത്തിൻ്റെ "ദ ലാസ്റ്റ് ഡാൻസ്" എന്ന ഗാനം മലയാള ഭാഷാ ചിത്രമായ അവേശത്തിന്റെ ഔദ്യോഗിക ശബ്ദട്രാക്കിൽ ഉൾപ്പെടുത്തിയിട്ടുണ്ട്.

2024 ജൂലൈയിൽ കൽമി പുറത്തിറക്കിയ "ബിഗ് ഡോഗ്സ്" എന്ന മ്യൂസിക് വീഡിയോയിലൂടെ അദ്ദേഹം വ്യാപകമായ അംഗീകാരം നേടി. ബിജോയ് ഷെട്ടി സംവിധാനം ചെയ്ത സംഗീത വീഡിയോയിൽ മരണകിണറിൽ മോട്ടോർസൈക്കിളുകളുമായി ചെറുകാട്ട് ഒരു ക്ലാസിക് കാർണിവൽ  അവതരിപ്പിക്കുന്നു. കേരളത്തിലെ അദ്ദേഹത്തിന്റെ ജന്മനാടായ മലപ്പുറത്താണ് വീഡിയോ ചിത്രീകരിച്ചത്. 

മരണക്കിണറിന്റെ പശ്ചാത്തലത്തിൽ തയാറാക്കിയിരിക്കുന്ന ഈ വിഡിയോ റാപ് ഗാനം ഇരുപത് മിനിറ്റുകൊണ്ടെഴുതി ഇരുപത് മിനിറ്റുകൊണ്ട് റെക്കോഡ് ചെയ്തതാണ്. മരണക്കിണറിൽ ഓടിക്കൊണ്ടിരിക്കുന്ന ബൈക്കിലും കാറിലും സ്റ്റണ്ട് നടത്തിയാണ് ഹനുമാൻകൈൻഡിന്റെ ഈ റാപ്പ് സോങ് അവതരിപ്പിച്ചിരിക്കുന്നത്.
കേരള ടൂറിസത്തിന്റെ ഔദ്യോഗിക ഇൻസ്റ്റഗ്രാം പേജിലാണ് അദ്ദേഹത്തിന്റെ വീഡിയോ പ്രത്യക്ഷപ്പെട്ടത്. സവിശേഷമായ ആശയങ്ങൾ കാരണം വീഡിയോ ഗണ്യമായ ശ്രദ്ധ നേടി. .

## പശ്ചാത്തലം.
ഹ്യൂസ്റ്റണിൽ താമസിക്കുമ്പോൾ, ചെറുകാട്ട് സതേൺ ഹിപ് ഹോപ്പ് പരിചയപ്പെടുകയും ത്രീ 6 മാഫിയ, പ്രോജക്ട് പാറ്റ്, യു. ജി. കെ, ഡിജെ സ്ക്രൂ തുടങ്ങിയ കലാകാരന്മാരെ ശ്രദ്ധിക്കുകയും ചെയ്തു. സിസ്റ്റം ഓഫ് എ ഡൌണിന്റെ ആരാധകൻ കൂടിയാണ് അദ്ദേഹം. കെൻഡ്രിക് ലാമാർ, ജെ. കോൾ, ലോജിക് എന്നിവ അദ്ദേഹത്തിന്റെ സംഗീത ശൈലിയെ ഗണ്യമായി സ്വാധീനിച്ചിട്ടുണ്ട്.
## മോദിയുടെ അമേരിക്കൻ സന്ദർശനത്തിൽ
ഇന്ത്യൻ പ്രധാനമന്ത്രി നരേന്ദ്രമോദിയുടെ അമേരിക്കൻ സന്ദർശനത്തിന്റെ ഭാ​ഗമായി ന്യൂ യോർക്കിൽ നടന്ന മോദി & യുഎസ് പരിപാടിയിൽ അദ്ദേഹം ​ഗാനമാലപിച്ചു. പഹനുമാൻകൈൻഡിനൊപ്പം  ഖലാസി എന്ന ​ഗാനത്തിലൂടെ പ്രശസ്തനായ കലാകാരനായ ആദിത്യ ഗാധ്‌വി., സം​ഗീത സംവിധായകനും ​ഗായകനുമായ ദേവി ശ്രീ പ്രസാദ് എന്നിവരുമുണ്ടായിരുന്നു.

## ഡിസ്കോഗ്രാഫി

### സിംഗിൾസ്

## അവലംബം

## ബാഹ്യ ലിങ്കുകൾ

* Hanumankindൽഐ. എം. ഡി. ബി
* ഹനുമാൻ കിൻഡ് യൂട്യൂബിൽയൂട്യൂബ്
വർഗ്ഗം:കേരളീയർ
വർഗ്ഗം:1992-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:Articles with hCards
വർഗ്ഗം:Short description is different from Wikidata
വർഗ്ഗം:Articles with short description
വർഗ്ഗം:റാപ്പ് ഗായകർ
മുസ്സാണ്ട എറിത്രോഫില്ല

ലഘുചിത്രം|200x200ബിന്ദു|പൂക്കളുടെ അടുത്തുള്ള
**അശാന്തി ബ്ലഡ്**, **റെഡ് ഫ്ലാഗ് ബുഷ്**, **ട്രോപ്പിക്കൽ ഡോഗ്‍വുഡ്** എന്നീ പേരുകളിൽ അറിയപ്പെടുന്ന സസ്യമാണ് ***മുസ്സെൻഡ എറിത്രോഫില്ല***, ഒരു പശ്ചിമ ആഫ്രിക്കൻ കുറ്റിച്ചെടിയാണിത്. കുറ്റിച്ചെടിയുടെ ശാഖകൾക്ക് ചുവപ്പ്, റോസ്, വെള്ള, ഇളം പിങ്ക് അല്ലെങ്കിൽ ഈ നിറങ്ങളുടെ മിശ്രിതനിറങ്ങൾ ഉൾപ്പെടെ വ്യത്യസ്ത ഷേഡുകളിൽ കാണപ്പെടുന്നു. ഈ സസ്യം ചൂടുള്ള മിതശീതോഷ്ണ അല്ലെങ്കിൽ ഉപോഷ്ണമേഖലാ മേഖലകളിൽ നന്നായി വളരുന്നു. തണുപ്പുള്ള പ്രദേശങ്ങളിൽ ഇത് കുറ്റിച്ചെടിയായി കാണപ്പെടുന്നു. സ്വാഭാവിക ആവാസവ്യവസ്ഥയിൽ ഈ ചെടി  മീറ്റർ (33 ) വരെ വളരുന്നു. എന്നാൽ കൃഷിചെയ്യുന്നതിനായി ഇത് വെട്ടി നിറുത്തുന്നു. കുറ്റിച്ചെടിയുടെ നക്ഷത്രം പോലെയുള്ള പൂക്കൾക്ക്  മില്ലീമീറ്റർ (0.39 ഇഞ്ച്) വ്യാസമുണ്ട്. ഇതിന് ഒരു വിദളം ഉണ്ട്.

വെള്ളിലത്തോഴി എന്ന ചിത്രശലഭത്തിന്റെ ലാർവ്വകൾ ഈ ചെടി ഒരു ഭക്ഷ്യസസ്യമായി ഉപയോഗിക്കുന്നു.

## അവലംബങ്ങൾ

ലഘുചിത്രം|മുസ്സൈന്ദ ഫ്ലോവർ

## പുറത്തേക്കുള്ള കണ്ണികൾ

* 

വർഗ്ഗം:കേരളത്തിലെ സസ്യജാലം
കഫേ മൊണ്ടേഗാർ

മുംബൈയിലെ കൊളാബയിൽ സ്ഥിതി ചെയ്യുന്ന പ്രശസ്തമായ ഒരു ഭക്ഷണശാലയും  വിനോദസഞ്ചാര ആകർഷണവുമാണ് കഫേ മൊണ്ടേഗാർ. ഈ ബാർ റസ്റ്റോറന്റിന്റെ ചുവരുകൾ അലങ്കരിക്കുന്നത് പ്രശസ്ത ഇന്ത്യൻ കാർട്ടൂണിസ്റ്റും ചിത്രകാരനുമായ മാരിയോ മിറാൻഡ വരച്ച കാർട്ടൂണുകൾ ആണ്. 
## സ്ഥാനം
കഫേ മൊണ്ടേഗാർ സ്ഥിതി ചെയ്യുന്നത് കൊളാബ കോസ്‌വേയിലെ മെട്രോ ഹൗസിലാണ്, ഗേറ്റ്‌വേ ഓഫ് ഇന്ത്യയുടെ വടക്ക്-പടിഞ്ഞാറ് ദിശയിൽ 450 മീറ്റർ, ലിയോപോൾഡ് കഫേയുടെ വടക്ക്-കിഴക്ക് 200 മീറ്റർ, മുംബൈയിലെ എൽഫിൻസ്റ്റൺ കോളേജിന് 400 മീറ്റർ തെക്ക് മാറിയാണ് ഈ കഫേയുടെ സ്ഥാനം. 

## ചരിത്രം
1932-ൽ ഒരു പാർസി കുടുംബം ഇറാനി കഫേ എന്ന നിലക്ക് ആരംഭിച്ചതാണ് കഫേ മൊണ്ടേഗാർ. ഈ റെസ്റ്റോറന്റ് ഇന്ന് പ്രവർത്തിക്കുന്ന കെട്ടിടത്തിൽ (മെട്രോ ഹൗസ്), അക്കാലത്ത്  അപ്പോളോ ഹോട്ടൽ എന്ന പേരിൽ ഒരു ഹോട്ടൽ പ്രവർത്തിച്ചിരുന്നു. ഈ ഹോട്ടലിൻ്റെ റിസപ്ഷൻ ഏരിയയിൽ ആണ് കഫേ മൊണ്ടേഗാർ ആരംഭിച്ചത്.  ഇരുപതാം നൂറ്റാണ്ടിൻ്റെ മധ്യത്തോടെ ഈ കഫേയിൽ ഒരു ജൂക്ക്ബോക്സ് സ്ഥാപിച്ചു. മുംബൈയിലെ ആദ്യത്തെ ജൂക്ക്ബോക്സ് ആയിരുന്നു ഇത്. ഇതേ സമയത്ത് തന്നെ കഫേ മൊണ്ടേഗാർ ഒരു റെസ്റ്റോറന്റ് ആയി മാറി. 1990-കളോടെ, കഫേ മൊണ്ടേഗാർ വീണ്ടും നവീകരിക്കപ്പെട്ടു. ഈ കാലത്താണ് മാരിയോ മിറാൻഡയുടെ സൃഷ്ടികൾ ഈ ഭക്ഷണശാലയുടെ ചുവർചിത്രങ്ങളായത്. തുടർന്ന് ഇതൊരു ബാർ റെസ്റ്റോറന്റ് ആയിത്തീർന്നു. 
യസ്ദേഗാർഡി കുടുംബത്തിൻ്റെ ഉടമസ്ഥതയിലുള്ളതാണ് ഈ കഫേ. റൂസി യാസ്ദേഗാർഡി , ഹോഷാങ് യാസ്ദേഗാർഡി എന്നിവർ കഫേ മൊണ്ടേഗാറിന്റെ നടത്തിപ്പിൽ പങ്കാളികളാണ്. 

## ഭക്ഷണം
ഇന്ത്യൻ, കോണ്ടിനെന്റൽ, ഗോവൻ രുചികൾ സമന്വയിപ്പിച്ചുകൊണ്ടുള്ള ഒരു മെനു കഫേ മൊണ്ടേഗാർ ഒരുക്കുന്നു. വിവിധ തരം പ്രഭാതഭക്ഷണൾ, ബർഗറുകൾ, പാനീയങ്ങൾ. റോസ്റ്റ് ബീഫ്, ഫ്ലഫി ഓംലെറ്റ്, കിംഗ് പ്രോൺസ്, ഡ്രാഫ്റ്റ് ബിയർ, കോൾഡ് കോഫി എന്നിവ ഈ റെസ്റ്റോറന്റിലെ ജനപ്രിയ ഭക്ഷണയിനങ്ങളാണ്.

## ചുമർചിത്രങ്ങൾ
1990-കളിൽ, ഉടമ റൂസി യാസ്‌ഡെഗാർഡി മാരിയോ മിറാൻഡയോട് റെസ്റ്റോറന്റിന്റെ പ്രധാന കവാടത്തോട് ചേർന്നുള്ള ഭിത്തിയിലും പ്രധാന കവാടത്തിന് എതിർവശത്തുള്ള ഭിത്തിയിലും ചുവർചിത്രങ്ങൾ (കാർട്ടൂണുകൾ) വരയ്ക്കാൻ ആവശ്യപ്പെട്ടു. ഒരു ഭിത്തിയിലെ ചിത്രങ്ങൾ മുംബൈയിലെ ജീവിതങ്ങളെ വരച്ചുകാട്ടുന്നു. മറുഭിത്തിയിലെ ചിത്രങ്ങൾ കഫേയിലെ ദൃശ്യങ്ങൾ തന്നെയാണ്.

ആദ്യം ഈ ചിത്രങ്ങൾ മിറാൻഡ തന്റെ ക്യാൻവാസിൽ വരച്ചു. അതിനു ശേഷം സർ ജെ.ജെ. ഇൻസ്റ്റിറ്റ്യൂട്ട് ഓഫ് അപ്പ്ലൈഡ് ആർട്ട്സ് എന്ന പ്രശസ്തമായ കലാലയത്തിൽ നിന്നുള്ള വിദ്യാർത്ഥികൾ, മാരിയോ മിറാൻഡയുടെ നേരിട്ടുള്ള മേൽനോട്ടത്തിൽ, ഇവ ചുമരുകളിലേക്ക് പകർത്തുകയാണുണ്ടായത്. 

## അവലംബം

## ചിത്രശാല

File:Cafe Mondegar bar with mural.JPG|കഫേ ബാർ
File:Cafe Mondegar, Colaba Causeway, interior wall murals.jpg|ചുമർചിത്രങ്ങൾ
File:Cafe Mondegar jukebox.JPG|കഫേ മൊണ്ടേഗാറിലെ ജൂക്ക്ബോക്സ്
അജയൻ

പെരുന്തച്ചൻ എന്ന ചിത്രത്തിലൂടെ ശ്രദ്ധേയനായ മലയാളചലച്ചിത്ര സംവിധായകനായിരുന്നു **തോപ്പിൽ അജയൻ** (8 ഏപ്രിൽ 1950 - 13 ഡിസംബർ 2018). ഈ ചിത്രത്തിന് വലിയ നിരൂപക പ്രശംസ ലഭിക്കുകയുണ്ടായി. മികച്ച നവാഗത സംവിധായകനുള്ള ഇന്ദിരാഗാന്ധി അവാർഡും 1990 ൽ മികച്ച നവാഗത സംവിധായകനുള്ള കേരള സംസ്ഥാന ചലച്ചിത്ര അവാർഡും അജയൻ നേടി. 1990 ൽ മികച്ച ജനപ്രിയ ചിത്രത്തിനുള്ള കേരള സംസ്ഥാന ചലച്ചിത്ര അവാർഡും 1992 ൽ ലൊക്കാർണോ ഇന്റർനാഷണൽ ഫിലിം ഫെസ്റ്റിവലിൽ ഗോൾഡൻ ലെപ്പർഡ് അവാർഡിന് നാമനിർദ്ദേശം ചെയ്യപ്പെട്ടു.

മാണിക്കല്ല് എന്ന തന്റെ കഥയുടെ തിരക്കഥയ്ക്കായി അജയൻ തന്നെ ആദ്യം സമീപിച്ചതായി ദി മാസ്റ്റർ കാർപെന്റർ എന്ന പുസ്തകത്തിന്റെ ആമുഖത്തിൽ  എഴുത്തുകാരൻ എം ടി വാസുദേവൻ നായർ എഴുതി. അത് യാഥാർത്ഥ്യമായില്ല, പിന്നീട് അദ്ദേഹം മറ്റൊരു സ്വപ്ന പദ്ധതിയായ പെരുന്തച്ചനുമായി സമീപിച്ചു. പെരുന്തച്ചന്റെ തിരക്കഥ എഴുതാൻ തന്നെ പ്രേരിപ്പിച്ചതിന് എം.ടി അജയനോട് നന്ദി പറയുന്നു. 

2018 ഡിസംബർ 13-ന് അദ്ദേഹം അന്തരിച്ചു. 

## ആദ്യകാല ജീവിതവും കരിയറും
ചലച്ചിത്ര സംവിധായകനും നാടകകൃത്തുമായ തോപ്പിൽ ഭാസിയുടെ മൂത്ത മകനാണ് അജയൻ. അഡയാർ ഫിലിം ഇൻസ്റ്റിറ്റ്യൂട്ടിൽ നിന്ന് ഫിലിം ടെക്നോളജിയിൽ ഡിപ്ലോമ നേടി. ക്യാമറ അസിസ്റ്റന്റായി തുടങ്ങിയ അദ്ദേഹം പിന്നീട് തോപ്പിൽ ഭാസി, ഭരതൻ, പത്മരാജൻ എന്നിവരോടൊപ്പം അസോസിയേറ്റ് ഡയറക്ടറായി പ്രവർത്തിച്ചു.

## ചലച്ചിത്രങ്ങൾ
### സംവിധായകൻ

### സഹ സംവിധായകൻ

### മുഖ്യ സംവിധാനസഹായി

### സംവിധാന സഹായി

വർഗ്ഗം:മലയാളചലച്ചിത്രസംവിധായകർ
ട്യൂപിട്യൂബ്

**TupiTube** (മുമ്പ് KTooN, Tupi 2D) എന്നത് കൊളംബിയൻ സ്റ്റാർട്ടപ്പായ *മേ ഫ്ലോറെസ്റ്റ* വികസിപ്പിച്ച് പരിപാലിക്കുന്ന ഒരു സ്വതന്ത്രവും ഓപ്പൺ സോഴ്‌സുമായ 2D ആനിമേഷൻ സോഫ്റ്റ്‌വെയറാണ്. GNU GPL-2.0 ലൈസൻസിൻ്റെ നിബന്ധനകൾക്ക് കീഴിൽ ഇത് വിൻഡോസ്, മാക് ഓ എസ്, ലിനക്സ്, ആൻഡ്രോയിഡ്, എന്നിവയിൽ ലഭ്യമാണ്.

## പതിപ്പുകൾ
TupiTube App - മൊബൈൽ ഉപകരണങ്ങൾക്കുള്ള സോഫ്റ്റ്‌വെയറിൻ്റെ ആൻഡ്രോയിഡ് പതിപ്പ്

TupiTube Desk - Windows, Mac OS X, Linux എന്നിവയ്ക്കുള്ള സോഫ്റ്റ്‌വെയറിൻ്റെ ഡെസ്ക്ടോപ്പ് പതിപ്പ്

## ചരിത്രം
2002-ൽ രണ്ട് കൊളംബിയൻ ആനിമേറ്റർമാരാണ് *KtooN* സോഫ്റ്റ്‌വെയർ പ്രൊജക്റ്റ് ആരംഭിച്ചത്, 2006 വരെ തുടർച്ചയായ വികസനത്തിലായിരുന്നു. 2009-ൽ പദ്ധതി നിർത്തിവച്ചു, എന്നാൽ പിന്നീട് പുനർരൂപകൽപ്പന ചെയ്യുകയും 2010-ൽ ഒരു പുതിയ സ്ഥിരതയുള്ള റിലീസ് ലഭ്യമാക്കുകയും ചെയ്തു. അതിനുശേഷം ഈ പദ്ധതി സജീവമായി വികസിച്ചിട്ടില്ല.

*ടൂപി* (പിന്നീട് TupiTube എന്ന് പുനർനാമകരണം ചെയ്യപ്പെട്ടു) *KTooN*-ൻ്റെ ഒരു ഫോർക്ക് ആയി 2010-ൽ അതിൻ്റെ മുൻ സഹ-ഡെവലപ്പർ ആരംഭിച്ചു. പിന്നീട് *മേ ഫ്ലോറെസ്റ്റ* പദ്ധതിയുടെ വികസനം ഏറ്റെടുത്തു.

## പ്രത്യേകതകൾ

* ദീർഘചതുരങ്ങൾ, ദീർഘവൃത്തങ്ങൾ, വരകൾ, ബഹുഭുജങ്ങൾ എന്നിവ ഉൾപ്പെടുന്ന വെക്റ്റർ ചിത്രീകരണത്തിനുള്ള അടിസ്ഥാന ഉപകരണങ്ങൾക്കുള്ള പിന്തുണ. പേന അല്ലെങ്കിൽ പെൻസിൽ ടൂൾ ഉപയോഗിച്ചും പാതകൾ സൃഷ്ടിക്കാൻ കഴിയും. വെക്റ്റർ ഒബ്‌ജക്‌റ്റുകളുടെ അതിർത്തി പ്രദേശങ്ങൾ നിറയ്ക്കാൻ പെയിൻ്റ് ബക്കറ്റ് ടൂൾ ഉപയോഗിക്കാം.
* റാസ്റ്റർ ഇമേജുകൾ (ബിറ്റ്മാപ്പ് എന്നും വിളിക്കുന്നു) ഇറക്കുമതി ചെയ്യാനും സ്റ്റാറ്റിക് പശ്ചാത്തലമായോ ആനിമേറ്റഡ് അസറ്റുകളായോ ഉപയോഗിക്കാം.
* പൂർത്തിയായ ആനിമേഷനുകൾ വിവിധ ഫയൽ ഫോർമാറ്റുകളിലേക്ക് കയറ്റുമതി ചെയ്യാവുന്നതാണ്: OGG, AVI, MPEG, SWF. അവ PNG, JPEG അല്ലെങ്കിൽ SVG ഫോർമാറ്റിലുള്ള ചിത്രങ്ങളുടെ ഒരു ശ്രേണിയായും എക്‌സ്‌പോർട്ടുചെയ്യാം.
* പൊസിഷനുകൾ, വർണ്ണങ്ങൾ, റൊട്ടേഷൻ, സ്കെയിൽ, ഷീയർ, അതാര്യത എന്നിവയുടെ ട്വീക്കിംഗിനുള്ള അടിസ്ഥാന പിന്തുണ സമീപകാല റിലീസുകളിൽ ചേർത്തിട്ടുണ്ട്.
നന്ദിനി മേനോൻ

എഴുത്തുകാരിയും സാമൂഹ്യ പ്രവർത്തകയുമാണ് **നന്ദിനി മേനോൻ**. ആന്ധ്രയിലെ പ്രവാസി മലയാളികൾക്കുള്ള ത്രൈമാസികയുടെ ചീഫ് എഡിറ്ററായി പ്രവർത്തിക്കുന്നു. മലയാളം മിഷൻ ആന്ധ്ര പ്രദേശ് കോ ഓർഡിനേറ്ററാണ്. മലയാളത്തിൽ രണ്ട് യാത്രാ വിവരണ ഗ്രന്ഥങ്ങൾ പ്രസിദ്ധീകരിച്ചു. ആംചൊ ബസ്തർ എന്ന കൃതിക്ക്  2023 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം ലഭിച്ചു.

## കൃതികൾ
* പച്ചമണമുള്ള വഴികൾ
* ആംചൊ ബസ്‌തർ

## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:മലയാളം എഴുത്തുകാർ
വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഇ ഫോർ ഈഡിപ്പസ്

ഗിരീഷ് പി.സി. പാലം രചിച്ച നാടകങ്ങളുടെ സമാഹാരമാണ്  **ഇ ഫോർ ഈഡിപ്പസ്**. ഈ കൃതിക്ക് 2023 ലെ കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി.

## ഉള്ളടക്കം
2017 ലെ ഡോ.വയലാ സാകേതം അവാർഡ് നേടിയ ഇ ഫോർ ഈഡിപ്പസ്, 2012 ൽ കേരള സംഗീത നാടക അക്കാദമി അവാർഡ് നേടിയ മുഖം, 2015 ൽ  കേരള സംഗീത നാടക അക്കാദമി അവാർഡ് നേടിയ മുടി എന്നീ നാടകങ്ങളുടെ സമാഹാരമാണിത്. പുതുനാടകധാരയുടെ പ്രതിനിധികളെന്ന് നിസ്സംശയം എടുത്തുകാട്ടാവുന്ന മൂന്നു നാടകങ്ങളാണിവയെന്ന് അവതാരികയിൽ ഡോ. കെ. ശ്രീകുമാർ പറയുന്നു. 
## പുരസ്കാരങ്ങൾ
*  2023 ലെ കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:നാടകം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ച നാടകങ്ങൾ
പ്രസ്റ്റീജ് ഗ്രൂപ്പ്

## ചരിത്രം
**പ്രെസ്റ്റീജ് ഗ്രൂപ്പ്‌** തെക്കേ ഇന്ത്യയിലെ ഒരു പ്രോപ്പർട്ടി ഡെവലപ്പ്മെന്റ് കമ്പനിയാണ് . 1986 ഇൽ റസാക്ക് സറ്റാർ ആണ് ഇത് സ്ഥാപിച്ചത്. ഇതിന്റെ തലസ്ഥാനം ബാംഗ്ലൂർആണ് . ബാംഗ്ലൂർ, ചെന്നൈ, കൊച്ചി, കോഴിക്കോട്, ഹൈദരാബാദ്, മാഗ്ലൂർ, ഗോവ, മൈസൂർ തുടങ്ങിയ ഇടങ്ങളിൽ   പാർപ്പിടസമുച്ചയങ്ങളും വാണിജ്യ ഇടങ്ങളും നിർമിച്ചിട്ടുണ്ട്. ഇവരുടെ തലസ്ഥാന മന്ദിരം പ്രേസ്റ്റേജ് ശാന്തിനികേതനും അവർ നിർമിച്ചത് ആണ് , യൂ ബി സിറ്റി, പ്രെസ്റ്റീജ് ഗോൾഫ്‌ഷെയർ, പ്രെസ്റ്റീജ് ആക്രോപൊലീസ് , ദി ഫോറം, ദി ഫോറം വാല്യൂ , ദി ഫോറം വിജയ, and ദി സെലിബ്രേഷൻ മാള്.തുടങ്ങിയവയും അവരുടെ പദ്ധതികൾ ആണ്.
ആംചൊ ബസ്തർ

നന്ദിനി മേനോൻ എഴുതിയ യാത്രാവിവരണ ഗ്രന്ഥമാണ്  **[[ആംചൊ ബസ്തർ]]**. ഈ ഗ്രനഥത്തിന് 2023 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം ലഭിച്ചു.

## ഉള്ളടക്കം
ആദിവാസി മേഖലയായ ബസ്തറിലൂടെ നടത്തിയ യാത്രകളുടെ വിവരണമാണ് ഈ ഗ്രന്ഥം.  ഇന്ന് ഛത്തീസ്ഗഢിന്റെ ഭാഗമായ ബസ്തർ, ഭാരതീയപുരാണങ്ങളിൽ ദണ്ഡകാരണ്യമെന്നു വിവരിക്കപ്പെടുന്നു. അപരിചിതമായ ഭൂപ്രദേശങ്ങളിൽ അപരിചിതർക്കൊപ്പം നടത്തിയ അസാധാരണമായ യാത്രകളുടെ അനുഭവവിവരണമാണ് ഈ ഗ്രന്ഥം. ബസ്തർ: അറിയാമലകളുടെ നാടിന് ഒരാമുഖം', 'നൂനിലെ...അലെ കോക്കോലെ', 'ജൽ ജംഗൽ ജമീൽ', 'ആംചൊ ബസ്തർ', 'ധൂക്കാ കാ കാം ഫൂക്കാ', 'ദ പ്രിൻസ് ലി സ്റ്റേറ്റ് ഓഫ് ബസ്തർ', 'ഉൻ ലോഗ്', 'പീപ്പിൾസ് വാർ ഗ്രൂപ്പ് കമാൻഡറിനൊപ്പം രണ്ടരമണിക്കൂർ', 'സഹനത്തിന്റെ പുസ്തകം: സ്ഥൈര്യത്തിന്റെയും' എന്നിങ്ങനെയാണ് അധ്യായങ്ങളുടെ തലക്കെട്ടുകൾ.  
## പുരസ്കാരങ്ങൾ
*  2023 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം
## അവലംബം

## പുറം കണ്ണികൾ
* 'ആംചൊ ബസ്തർ'; കാഴ്ചകളും അത്ഭുതങ്ങളും തീരാത്തൊരാവനാഴി - ഡോ. സ്വപ്ന.സി. കോമ്പാത്ത് 
* കാണാവഴികളിലൂടെ ബസ്തറിലേക്ക് - ആർ. പാർവതി ദേവി

വർഗ്ഗം:യാത്രാവിവരണങ്ങൾ
വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ച ഗ്രന്ഥങ്ങൾ
വർഗ്ഗം:ഛത്തീസ്‌ഗഢ്
ഗിരീഷ് പി.സി. പാലം

നാടകകൃത്തും ചലച്ചിത്ര സംവിധായകനുമാണ് **ഗിരീഷ് പി.സി. പാലം**. നാടകരചനയ്‌ക്കുള്ള കേരള സാഹിത്യ  അക്കാദമിയുടെ നാടകത്തിനുള്ള 2023  ലെ പുരസ്കാരം ഇ ഫോർ ഈഡിപ്പസ് എന്ന കൃതിക്ക് ലഭിച്ചു. നാടകം, സീരിയൽ, സിനിമ എന്നീ മേഖലകളിലെല്ലാം ഗിരീഷ്‌ സജീവമാണ്‌.  നിരവധി സീരിയലുകൾക്കും ഗിരീഷ് തിരക്കഥ എഴുതിയിട്ടുണ്ട്.

## ജീവിതരേഖ
കോഴിക്കോട് ജില്ലയിൽ പി.സി. പാലത്ത് ജനനം. അച്ഛൻ മാധവൻ നായർ, അമ്മ സൗമിനി, പി സി പാലം എയുപി സ്‌കൂളിൽ  പത്താംവയസ്സിൽ ‘വൃകാസുരവധം’ നാടകത്തിലാണ്‌ ആദ്യ നാടകാഭിനയം. ജ്യേഷ്‌ഠന്മാരായ  ബിനുകുമാറും (രചന) മുരുഗേഷ്‌ കാക്കൂരും (അഭിനയം)  നാടകക്കാരായിരുന്നു. ‘കോഴി’യാണ്‌ ആദ്യം എഴുതിയ നാടകം. അനിൽ പി സി പാലവുമായി ചേർന്ന്‌
സംയുക്തസംരംഭമായിരുന്നു അത്‌. കോഴിക്ക്‌ കേരളോത്സവത്തിൽ സമ്മാനംകിട്ടി. 

പതിനാറ് വർഷത്തോളമായി നാടകരംഗത്ത് സജീവമാണ്. നിരവധി പുരസ്കാരങ്ങളും ലഭിച്ചിട്ടുണ്ട് സമാന്തര കോളേജ് അധ്യാപകൻ, വ്യവഹാരം, യുഗപർവ്വം, മാസികകളുടെ സബ്എഡിറ്റർ, അക്ഷരം ഓൺലൈൻ മാഗസിനിൽ ചീഫ് എഡിറ്റർ എന്നീ മേഖലകളിൽ പ്രവർത്തിച്ചിട്ടുണ്ട് . ആദ്യ ചലച്ചിത്ര സംവിധാനം 'പള്ളിക്കൂടം'. തിരുവനന്തപുരം കലാനിലയത്തിന്റെ ആദ്യ ഡിജിറ്റൽ ഡ്രാമ ഹിഡുംബി എഴുതിയത് ഗിരീഷാണ്. 
## കൃതികൾ
* ‘സൗമിനി’ (കവിത സമാഹാരം)
* ഇ ഫോർ ഈഡിപ്പസ് (നാടകങ്ങൾ)

## നാടകങ്ങൾ
* ഇ ഫോർ ഈഡിപ്പസ്
* മുഖം
* മുടി
*  ‘അനാമികളുടെ വിലാപം’ 
## പുരസ്കാരങ്ങൾ
* നാടകരചനയ്‌ക്കുള്ള കേരള സാഹിത്യ നാടക അക്കാദമിയുടെ 2023  ലെ പുരസ്കാരം
* 2017 ലെ ഡോ.വയലാ സാകേതം അവാർഡ് 
* 2012 ൽ കേരള സംഗീത നാടക അക്കാദമി അവാർഡ് 
* 2015 ൽ കേരള സംഗീത നാടക അക്കാദമി അവാർഡ് 
* കെപിഎസി തോപ്പിൽഭാസി പുരസ്‌കാരം
* അറ്റ്‌ലസ്‌ കൈരളി പുരസ്‌കാരം
## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ചലച്ചിത്രസംവിധായകർ
ഉദയ ആർട്സ് ആന്റ് സ്പോർട്സ് ക്ലബ്ബ്

എൻ. രാജൻ രചിച്ച ചെറുകഥകളുടെ സമാഹാരമാണ് **ഉദയ ആർട്സ് ആന്റ് സ്പോർട്സ് ക്ലബ്ബ്** . ഈ കൃതിക്ക് 2023 ലെ കേരള സാഹിത്യ അക്കാദമി പുരസ്കാരം  ലഭിച്ചു. 

## ഉള്ളടക്കം
ഉദയ ആർട്സ് ആന്റ് സ്പോർട്സ് ക്ലബ്ബ്, 'വെയിലിൽ കാറ്റുവരയ്ക്കുമ്പോൾ’, 'മരണസന്നിധി’, 'ബലികുടീരങ്ങൾ’, ‘ദൈവദശകം’, 'ഉപ്പുഭരണി’, 'ആഖ്യാനക്ഷമമല്ലാത്ത ജീവിതങ്ങൾ’, 'പാരീസ് മിഠായി’, 'സ്വിച്ച്ഓഫ്’ തുടങ്ങി 13 കഥകളുടെ സമാഹാരമാണിത്. 
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം 
## അവലംബം

## പുറം കണ്ണികൾ
* ഭൂതകാല നേരുകളുടെ ബിനാലെ  -

വർഗ്ഗം:ചെറുകഥാസമാഹാരങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
എൻ. രാജൻ (ചെറുകഥാകൃത്ത്)

മലയാള ഭാഷയിൽലെ ചെറുകഥാകൃത്തും പത്രപ്രവർത്തകനുമാണ് **എൻ. രാജൻ**.  2023 ലെ കേരള സാഹിത്യ അക്കാദമി പുരസ്കാരം രാജന്റെ ഉദയ ആർട്സ് ആന്റ് സ്പോർട്സ് ക്ലബ്ബ് എന്ന ചെറുകഥാസമാഹാരത്തിനായിരുന്നു. 
## ജീവിതരേഖ
ദേശാഭിമാനി വാരികയിലെ ചീഫ്‌ സബ്‌ എഡിറ്ററായിരുന്നു എൻ. രാജൻ. 
## കൃതികൾ
* പുതൂർക്കരയുടെ പുരാവൃത്തങ്ങൾ
* ഉദയ ആർട്സ് ആന്റ് സ്പോർട്സ് ക്ലബ്ബ്
* എം ടി വാക്കും വഴികളും
* മൂന്നു മുടിവെട്ടുകാർ
* മദ്ധ്യേയിങ്ങനെ
* സഹയാത്രികൻ 
* അച്ഛൻ: ഒരു വലിയ പാഠം
* തിരഞ്ഞെടുത്ത കഥകൾ
## പുരസ്കാരങ്ങൾ
*  2023 ലെ കേരള സാഹിത്യ അക്കാദമി പുരസ്കാരം
* അബുദാബി ശക്തി അവാർഡ്, 
* ഇടശ്ശേരി സ്മാരക പുരസ്‌കാരം
* പവനൻ സ്മാരക പുരസ്‌കാരം
* ടി.വി. കൊച്ചുബാവ സ്മാരക പുരസ്‌കാരം

## അവലംബം


വർഗ്ഗം:ചെറുകഥാകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ഗർമറിങ്ങ്

ജർമനിയിലെ ബവേറിയ സംസ്ഥാനത്തെ ഒരു പട്ടണമാണ് **ഗർമറിങ്ങ്**. മ്യൂണിക്ക് നഗരത്തിന് തൊട്ടടുത്താണ് ഈ പട്ടണം സ്ഥിതി ചെയ്യുന്നത്.

## അവലംബം
ഭൂപടം തലതിരിക്കുമ്പോൾ

പി. പവിത്രൻ രചിച്ച സാഹിത്യ വിമർശന ഗ്രന്ഥമാണ് **ഭൂപടം തല തിരിക്കുമ്പോൾ** . ഈ കൃതിക്ക്  2023-ലെ മികച്ച സാഹിത്യ വിമർശന ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം ഈ കൃതിക്കു ലഭിച്ചു. 
## ഉള്ളടക്കം
മലയാള നോവലിനെ മുൻനിർത്തി എഴുതിയ പഠനങ്ങളുടെ സമാഹാരമാണിത്. 
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:നിരൂപണം
വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഇന്ത്യയെ വീണ്ടെടുക്കൽ

ബി. രാജീവൻ രചിച്ച വൈജ്ഞാനിക ഗ്രന്ഥമാണ് **ഇന്ത്യയെ വീണ്ടെടുക്കൽ**. 2023 ലെ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിന് ലഭിച്ചു. 
## ഉള്ളടക്കം
ഫാസിസത്തെ  സംബന്ധിക്കുന്ന  പഠന ലേഖനങ്ങളാണ് ഈ ഗ്രന്ഥത്തിന്റെ ഉള്ളടക്കം. ലിബറൽ-ഇടതുപക്ഷ വ്യവഹാരങ്ങളുടെ മുഖ്യധാരയിൽ നിന്ന് വ്യത്യസ്തമായി കീഴാളജനതയുടെ സ്വാധികാരത്തിന് ഊന്നൽ കൊടുക്കുന്ന 'ബദൽ ജനാധിപത്യം' എന്ന സങ്കല്പമാണ് ഈ ലേഖനങ്ങളിലൂടെ ഫാസിസ്റ്റ് രാഷ്ട്രീയത്തിനെതിരെ രാജീവൻ മുന്നോട്ട് വയ്ക്കുന്നത്. 
## പുരസ്കാരങ്ങൾ
* 2023 ലെ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി പുരസ്കാരം 

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:വൈജ്ഞാനിക ഗ്രന്ഥങ്ങൾ
സ്റ്റാർട്ട്-സ്റ്റോപ്പ് സിസ്റ്റം

ലഘുചിത്രം|സ്റ്റാർട്ട്-സ്റ്റോപ്പ് സിസ്റ്റം ഓഫ് ചെയ്യുന്ന ബട്ടൺ
ഓടിക്കൊണ്ടിരിക്കുന്ന വാഹനം നിർത്തുന്നതോടെ എഞ്ചിൻ സ്വതേ ഓഫാവുകയും വീണ്ടും നീങ്ങാൻ തുടങ്ങുന്നതോടെ പ്രവർത്തിച്ചു തുടങ്ങുകയും ചെയ്യുന്ന സംവിധാനമാണ് **സ്റ്റാർട്ട്-സ്റ്റോപ്പ് സിസ്റ്റം.**  ഇതിനെ **എസ്&എസ്, മൈക്രോ ഹൈബ്രിഡ്** എന്നീ പേരുകളിലും വിളിക്കപ്പെടുന്നു. എഞ്ചിൻ പ്രവർത്തിക്കുന്ന സമയം കുറക്കാനും, അതുവഴി പുറത്തുവിടുന്ന പുകയുടെ തോത് കുറക്കാനും ഈ സംവിധാനം സഹായിക്കുന്നു. ഇന്ധനക്ഷമതയും ഇതുവഴി വർദ്ധിക്കുന്നതാണ്. ട്രാഫിക് സിഗ്നൽ, ഗതാഗതക്കുരുക്ക് എന്നിവയിൽ നിൽക്കേണ്ടി വരുമ്പോഴെല്ലാം ഇത് പ്രയോജനപ്പെടുന്നു. ഗവണ്മെന്റ് തലങ്ങളിൽ കർക്കശ നിയന്ത്രണങ്ങൾ മലിനീകരണരംഗത്തും ഇന്ധനോപഭോഗരംഗത്തും നിലനിൽക്കുന്നിടങ്ങളിൽ ഈ സംവിധാനം പ്രചാരം നേടാറുണ്ട്. 3 മുതൽ 12 ശതമാനം വരെ ഇന്ധനോപഭോഗം കുറക്കാൻ ഇതുവഴി സാധിക്കുന്നു. അമേരിക്കയിൽ മാത്രം പ്രതിവർഷം വെറുതേ പോകുന്ന ഇന്ധനം ഏകദേശം 1480 കോടി ലിറ്റർ വരുമെന്നാണ് കണക്കുകൾ. 

സ്റ്റാർട്ട്-സ്റ്റോപ്പ് സിസ്റ്റം ഘടിപ്പിച്ച ഒരു മാനുവൽ ഗിയർ വാഹനം, ബ്രേക്ക് കൊടുത്ത് നിർത്തി, ന്യൂട്രലിലേക്ക് മാറ്റി ക്ലച്ചിൽ നിന്ന് കാലെടുക്കുന്നതോടെ എഞ്ചിൻ ഓഫാവുന്നു. പിന്നീട് ഗിയർ മാറ്റാനായി ക്ലച്ച് ചവിട്ടുന്നതോടെ എഞ്ചിൻ പുനപ്രവർത്തിച്ചു തുടങ്ങും. എയർ കണ്ടീഷനർ പോലുള്ള ഏതെങ്കിലും സംവിധാനങ്ങൾക്ക് വൈദ്യുതി ആവശ്യം വരികയാണെങ്കിലും എഞ്ചിൻ പുനഃപ്രവർത്തനം തുടങ്ങുന്നതാണ്.  

സാധാരണ വാഹനങ്ങളിൽ എഞ്ചിനുമായി ബന്ധിപ്പിച്ച ബെൽറ്റ് വഴി പ്രവർത്തിക്കേണ്ടുന്ന സംവിധാനങ്ങൾക്ക് പകരം ഇവയിൽ വൈദ്യുതി മോട്ടോർ സംവിധാനം നൽകുന്നു. ചില വാഹനങ്ങളിൽ എ.സി തുടങ്ങിയ ആക്സസറീസിനായി സൂപ്പർ കപ്പാസിറ്റർ ഉപയോഗപ്പെടുത്തുന്നു. അവയുടെ പവർ ക്ഷയിക്കുമ്പോൾ എഞ്ചിൻ പ്രവർത്തനമാരംഭിക്കുകയും ഡൈനമോ വഴി പവർ സംഭരിക്കുകയും ചെയ്യും. 

2010-കളിൽ തന്നെ ഈ സംവിധാനം ഏഷ്യയിലും യൂറോപ്പിലുമെല്ലാം ഇറങ്ങിയ ഇരുചക്രവാഹനങ്ങളിൽ ഉപയോഗിക്കപ്പെട്ടിരുന്നു.
## പ്രത്യേകതകൾ
യൂറോപ്പിൽ 25 ശതമാനവും, അമേരിക്കയിൽ 11 ശതമാനവുമാണ് എഞ്ചിൻ വെറുതെ പ്രവർത്തിക്കുന്നത് എന്നാണ് കണക്കുകൾ. നിയന്ത്രണങ്ങളുടെ അനുബന്ധമായി യൂറോപ്പിലാണ് ആദ്യം സ്റ്റാർട്ട്-സ്റ്റോപ്പ് സിസ്റ്റം നിലവിൽ വരുന്നത്. ഡ്രൈവറുടെ ഇടപെടലുകൾ, വാഹനത്തിന്റെയും എഞ്ചിന്റെയും സാഹചര്യങ്ങൾ എന്നിവയൊക്കെ അനുസരിച്ചാണ് സിസ്റ്റം പ്രവർത്തിക്കുക. എഞ്ചിനിലെ താപനില, ലൂബ്രിക്കന്റുകളുടെ പ്രവർത്തനക്ഷമത എന്നിവയൊക്കെ ഈ സിസ്റ്റത്തെ ബാധിക്കുന്നുണ്ട്.  

സ്റ്റാർട്ട്-സ്റ്റോപ്പ് സിസ്റ്റം ഘടിപ്പിച്ച ഒരു മാനുവൽ ഗിയർ വാഹനം, ബ്രേക്ക് കൊടുത്ത് നിർത്തി, ന്യൂട്രലിലേക്ക് മാറ്റി ക്ലച്ചിൽ നിന്ന് കാലെടുക്കുന്നതോടെ എഞ്ചിൻ ഓഫാവുന്നു. എന്നാൽ ഓട്ടോമാറ്റിക് ഗിയർ വാഹനങ്ങളിൽ, ബ്രേക്ക് പിടിച്ച് വാഹനം നിൽക്കുന്നതോടെ തന്നെ എഞ്ചിൻ ഓഫാവും. 
## ഘടനയിൽ ആവശ്യമായ മാറ്റങ്ങൾ
സ്റ്റാർട്ട്-സ്റ്റോപ്പ് സിസ്റ്റം ഒരു വാഹനത്തിൽ ഘടിപ്പിക്കുനതിനായി നിലവിലുള്ള പല ഭാഗങ്ങൾക്കും മാറ്റങ്ങൾ ആവശ്യമായി വന്നേക്കാം. പോളിമർ കോട്ടിങ് ഉള്ള ബെയറിങുകളും, മെച്ചപ്പെട്ട ബാറ്ററികൾ, പ്രത്യേകതരം സ്റ്റാർട്ടറുകൾ, പ്രത്യേകമായുള്ള തണുപ്പിക്കൽ സംവിധാനം തുടങ്ങിയ സംവിധാനങ്ങളാണ് മാറ്റങ്ങളായി വേണ്ടിവരാറുള്ളത്.

## അവലംബം

വർഗ്ഗം:Pages with unreviewed translations
ചെർണോബിൽ (മിനിസീരീസ്)

ചെർണോബിൽ പ്രദേശത്ത് 1986-ൽ നടന്ന ആണവദുരന്തത്തെ ആസ്പദമാക്കി 2019-ൽ പുറത്തിറങ്ങിയ ചലചിത്ര പരമ്പരയാണ് **ചെർണോബിൽ**. ക്രെയ്ഗ് മാസിൻ രചനയും തിരക്കഥയും നിർവ്വഹിച്ച പരമ്പര ജോഹാൻ റെൻക് ആണ് സംവിധാനം ചെയ്തിരിക്കുന്നത്.  ജാരെഡ് ഹാരിസ്, സ്റ്റെല്ലൻ സ്കാർസ്ഗാർഡ്, എമിലി വാട്സൺ, പോൾ റിറ്റർ തുടങ്ങിയവർ വേഷങ്ങൾ ചെയ്തു. അമേരിക്കയിൽ ചിത്രത്തിന്റെ നിർമ്മാണം HBO നിർവ്വഹിച്ചപ്പോൾ, യുണൈറ്റഡ് കിങ്ഡത്തിൽ Sky UK യാണ് നിർമ്മാണം നടത്തിയത്.

അഞ്ച് ഭാഗങ്ങളുള്ള പരമ്പര 2019 മെയ് 6-ന് അമേരിക്കയിലും, മെയ് 7-ന് യുണൈറ്റഡ് കിങ്ഡത്തിലും പ്രകാശിതമായി. ചരിത്രവസ്തുതകളുമായുള്ള പൊരുത്തം, ഛായാഗ്രഹണം, അഭിനയം, തിരക്കഥ, സംഗീതം എന്നിവയിലെല്ലാം കാര്യമായ നിരൂപകപ്രശംസകൾ ലഭിച്ചിരുന്നു. 71-ആമത് പ്രൈംടൈം എമ്മി അവാർഡിനായി 19 ഇനങ്ങളിൽ പരിഗണിക്കപ്പെട്ടിരുന്ന പരമ്പരക്ക്, 3 ഇനങ്ങളിൽ അവാർഡുകൾ ലഭിച്ചിരുന്നു. 77-ആമത് ഗോൾഡൻ ഗ്ലോബ് അവർഡിൽ മികച്ച പരമ്പരയായി ഇത് തെരഞ്ഞെടുക്കപ്പെട്ടു. മികച്ച സഹനടനായി സ്റ്റെല്ലൻ സ്കാർസ്ഗാർഡ് ഇതിൽ തെരഞ്ഞെടുക്കപ്പെട്ടു.

ഓരോ എപ്പിസോഡിനൊപ്പവും ഓരോ പോഡ്കാസ്റ്റുകൾ സംഭവങ്ങളുടെ വിശദീകരണമായി ഉണ്ടായിരുന്നു. ചരിത്രപരമായ ചില പിശകുകൾ ചിലർ ചൂണ്ടിക്കാണിക്കുന്നുണ്ടെങ്കിലും ചിത്രത്തിലെ വിശദാംശങ്ങൾ പൊതുവെ ശ്ലാഖിക്കപ്പെട്ടു.

## അവലംബം
ത്രസ്റ്റ് ബെയറിങ്

ലഘുചിത്രം|196x196ബിന്ദു|ഒരു ത്രസ്റ്റ് ബോൾ ബെയറിങ്
ഒരേ അക്ഷത്തിൽ കറങ്ങുന്ന രണ്ട് ഭാഗങ്ങൾക്കിടയിൽ പ്രവർത്തിക്കുന്ന പ്രത്യേക തരം റോട്ടറി ബെയറിങാണ് **ത്രസ്റ്റ് ബെയറിങ്**. അക്ഷീയമായ ലോഡിനെ പിന്താങ്ങുന്ന തരത്തിലാണ് ഇതിന്റെ ഘടന. ത്രസ്റ്റ് ബെയറിങ്ങുകൾ വിവിധ തരത്തിലുണ്ട്. 

* ഒരു റിംഗിനുള്ളിലായി വിന്യസിച്ച ബോളുകൾ ഉൾക്കൊള്ളുന്ന *ത്രസ്റ്റ് ബോൾ ബെയറിങുകൾ*. കുറഞ്ഞ ലോഡുകളിൽ ഇവ ഉപയോഗപ്പെടുത്താം.

* ചെറിയ റോളറുകൾ ഉപയോഗിച്ചുള്ള ബെയറിങ്ങുകളാണ് *സിലിണ്ടർ ത്രസ്റ്റ് റോളർ ബെയറിങ്.* ഭാരവഹനശേഷി കൂടുതലുണ്ടെങ്കിലും പെട്ടെന്ന് തേഞ്ഞുപോകുന്നതായി കാണപ്പെടുന്നു. 

* വ്യാസവ്യത്യാസമുള്ള റോളറുകൾ ചേർത്തുള്ള ക്രമീകരണമാണ് *ടാപ്പേർഡ് റോളർ ത്രസ്റ്റ് ബെയറിങ്*. റോളറുകളുടെ വ്യാസവ്യത്യാസത്തിനനുഗുണമായി പ്ലേറ്റുകൾ കൂടി ക്രമീകരിക്കുന്നതോടെ ഘർഷണം കുറയുകയും കൂടുതൽ ഭാരവഹനശേഷി ലഭിക്കുകയും ചെയ്യുന്നു. വിലയേറിയതാണെങ്കിലും ഗുണഗണങ്ങൾ കാരണം ഓട്ടോമൊബൈൽ രംഗത്തെല്ലാം ഇവ വ്യാപകമായി ഉപയോഗിക്കപ്പെടുന്നു.

ലഘുചിത്രം|196x196ബിന്ദു|ഒരു ഗോളാകൃതിയിലുള്ള റോളർ ത്രസ്റ്റ് ബെയറിംഗ്

* *സ്ഫെറിക്കൽ റോളർ ത്രസ്റ്റ് ബെയറിങ്*.
* ഫ്ലൂയിഡ് ബെയറിങ്

ലഘുചിത്രം|300x300ബിന്ദു|മിബ ഫ്ലൂയിഡ് ഫിലിം ത്രസ്റ്റ് ബെയറിംഗ്

* മാഗ്നെറ്റിക് ബെയറിങ്

## അവലംബം
ഓണപ്പാട്ട്

കേരളത്തിലെ ഓണം ഉത്സവവുമായി ബന്ധപ്പെട്ടുകിടക്കുന്ന ഐതിഹ്യങ്ങളോ ഓണവുമായോ ഓണക്കാലത്തോ നടക്കുന്ന പരമ്പരാഗത നാടൻ കളികളോ കലകളോ പ്രവൃത്തികളോമറ്റോ പ്രതിപാദ്യവിഷയമാകുന്ന പാട്ടാണ് **ഓണപ്പാട്ട്**.
## സംഗ്രഹം
കാലാകാലങ്ങളിൽ ഓണക്കാലത്ത് രൂപംകൊണ്ട ഒട്ടനവധി ഓണപ്പാട്ടുകളുണ്ട്. ഏകദേശം എട്ടു നൂറ്റാണ്ടു മുൻപുള്ള അനവധി ഓണപ്പാട്ടുകൾ ഇക്കാലത്തിനിടയിൽ കണ്ടെത്തിയിട്ടുണ്ട്. കഴിഞ്ഞകാല കേരള സംസ്കാരത്തിന്റെയും പൈതൃകത്തിന്റെയും അവശേഷിപ്പുകളായി ഈ പാട്ടുകൾ തലമുറ തലമുറകളിലൂടെ കൈമാറി വരുന്നു. ആധുനികക്കാലത്ത്, ഓണപ്പാട്ടുകൾ വ്യാപകമായി സൃഷ്ടിക്കപ്പെടുന്നു..
## അവലംബം

## പുറത്തേക്കുള്ള കണ്ണികൾ

വർഗ്ഗം:ഓണം

വർഗ്ഗം:നാടൻ പാട്ടുകൾ
തെക്കനോടി വള്ളം

ആചാരങ്ങൾക്കും ഘോഷയാത്രയ്ക്കും ഉപയോഗിച്ചിരുന്ന വള്ളങ്ങളാണ് **തെക്കനോടി വള്ളങ്ങൾ**. ഇവ ചെറുചുണ്ടൻ വള്ളങ്ങൾ എന്നും അറിയപ്പെടുന്നു. അവ നിർമിക്കുന്നതിലെ വ്യത്യാസം കൊണ്ടാണു തറ, കെട്ട് എന്നിങ്ങനെ പേര് വന്നത്. പലകകൾ ഇരുമ്പ്, ചെമ്പ് ആണികളും പശയും ചേർത്തു യോജിപ്പിച്ചു നിർമിക്കുന്നവയാണു തറ വള്ളം. അതേ സമയം കനംകൂടിയ പലകകൾ കയർ ഉപയോഗിച്ചു മുറുക്കിക്കെട്ടിയാണു കെട്ടുവള്ളം നിർമിക്കുന്നത്. കനമുള്ള തടിയിൽ ദ്വാരമിട്ട് അതിലൂടെയാണു കയർ കോർത്തു കെട്ടുക. ഈ ദ്വാരം അടയ്ക്കാനായി ചകിരിച്ചോറും പശയും കയറിനൊപ്പം തിരുകിക്കയറ്റും കെട്ട് മുറുക്കിക്കഴിഞ്ഞാൽ വള്ളത്തിനു പുറംഭാഗത്തുള്ള കയർ ചെത്തിക്കളയും, ദ്വാരത്തിലൂടെ വെള്ള കയറാത്തവിധം നന്നായി അടയ്ക്കുകയും ചെയ്യും.ദ്വാരത്തിൽ മുറുക്കമുള്ളതിനാൽ കയർ അയയില്ല.തറ വള്ളങ്ങളെ അപേക്ഷിച്ചു കെട്ടുവള്ള ങ്ങൾക്കു വീതിയും ഭാരവും കൂടുതലാണ്. അതിനാൽ വേഗം കുറയും.

തെക്കനോടി തറ, തെക്കനോടി കെട്ട് വള്ളങ്ങൾ നെഹ്രുട്രോഫി വള്ളംകളിയിൽ സ്ത്രീകൾ തുഴയുന്നു. 30ലേറെ വനിതാ തുഴച്ചിലുകാരാണ് ഓരോ തെക്കനോടിയിലുമുള്ളത്. 3 പങ്കായം, രണ്ടു താളം എന്നിങ്ങനെ അഞ്ചു പുരുഷന്മാർക്കു കയറാം. പങ്കായകാർക്ക്  വള്ളം നിയന്ത്രിക്കുകയല്ലാതെ തുഴയാനാകില്ല.

## തെക്കനോടി കെട്ട് വള്ളങ്ങൾ
*പടിഞ്ഞാറേപറമ്പൻ
*കാട്ടിൽ തെക്ക്
*ചെല്ലിക്കാടൻ
* കമ്പിനി

## തെക്കനോടി തറ വള്ളങ്ങൾ
*ദേവസ്
*സാരഥി
*കാട്ടിൽ തെക്കേതിൽ 

## അവലംബങ്ങൾ
ഓണംതുള്ളൽ

കേരളത്തിലെ തനതായ ഒരു അനുഷ്ഠാന കലാരൂപമാണ് **ഓണംതുള്ളൽ**. നോക്കുവിദ്യ പാവകളി എന്ന പേരിലാണ് ഇപ്പോൾ ഈ കല കൂടുതൽ അറിയപ്പെടുന്നത്.
## ചരിത്രം
തെക്കൻ കേരളത്തിൽ രൂപംകൊണ്ടതെന്നു കരുതപ്പെടുന്ന ഈ അനുഷ്ഠാനകല വേലൻ സമുദായക്കാരിലെ സ്ത്രീകളാണ് പൊതുവെ അവതരിപ്പിക്കാറുള്ളത്. തലയിൽ പ്രത്യേകതരം കിരീടം ധരിച്ചുകൊണ്ടുള്ള അവതരണത്തിൽ രണ്ടു സ്ത്രീകളാണ് തുള്ളൽ നടത്തുന്നത്. തിരുവിതാംകൂർ ഭരണാധികാരികൾ ഈ കലയെ ധാരാളമായി പ്രോത്സാഹിപ്പിച്ചിരുന്നു. ആദ്യകാലത്ത്, ഓണക്കാലത്ത് ഈ കലാരൂപം വ്യാപകമായി അരങ്ങേറിയിരുന്നു. രാജാക്കന്മാർ ഓണംതുള്ളൽ കലാകാരന്മാർക്ക് പട്ടും വളയും നല്കുന്ന പതിവുമുണ്ടായിരുന്നു. മൂഴിക്കൽ പങ്കജാക്ഷി, അവരുടെ കൊച്ചുമകൾ മൂഴിക്കൽ രഞ്ജിനി, ചെമ്പകക്കുട്ടി ഗോപാലൻ എന്നിവർ ഈ കലയിൽ അറിയപ്പെടുന്ന കലാകാരികളാണ്.
## അവലംബം


## പുറത്തേക്കുള്ള കണ്ണികൾ
* കുട്ടനാട്ടിലെ വേലന്മാർ: കലകളും ജീവിതവും

വർഗ്ഗം:കേരളത്തിലെ നാടൻകളികൾ
പുരന്ദർ യുദ്ധം

1665-ൽ മുഗൾ സാമ്രാജ്യവും മറാഠകളും തമ്മിൽ നടന്ന ചരിത്രപ്രധാനമായ ഒരു യുദ്ധമാണ് പുരന്ദർ യുദ്ധം. ഇന്നത്തെ മഹാരാഷ്ട്രയിലെ പൂനെ ജില്ലയിലുള്ള പുരന്ദർ കോട്ട ആയിരുന്നു ഇതിന്റെ കേന്ദ്രം.

## പശ്ചാത്തലം
മുഗൾ ചക്രവർത്തിയായ ഔറംഗസേബ്, മറാഠാ രാജാവായ ശിവാജിക്കെതിരെ 12,000 പേരടങ്ങുന്ന സൈന്യത്തെ നയിക്കാൻ ജയ് സിംഗിനെ നിയമിച്ചു. ഷാഹിസ്തെ ഖാൻ, മുഅസ്സം എന്നിവർ ശിവാജിയോട് പരാജയപ്പെട്ടതോടെ മുഗൾ ചക്രവർത്തി അവരെ മാറ്റി ജയ് സിംഗിനെ നിയമിച്ചു. ജയ്സിംഗിന് പൂർണ്ണ സൈനിക അധികാരം നൽകുകയും ഡെക്കാണിൻ്റെ വൈസ്രോയിയാക്കുകയും ചെയ്തു.
## ഉപരോധം
ശിവാജിയെ ഒറ്റപ്പെടുത്തുക എന്ന തന്ത്രമാണ് ജയ്സിംഗ് ആദ്യം ചെയ്തത്. ചില മറാഠ പ്രഭുക്കന്മാരെ തന്നോടൊപ്പം ചേരാൻ അദ്ദേഹം പ്രേരിപ്പിച്ചു. അവർ തന്നോടൊപ്പം ചേരുകയാണെങ്കിൽ ബിജാപൂർ സുൽത്താനത്തിന്റെ കപ്പം കുറച്ചുനൽകാമെന്ന് അദ്ദേഹം വാഗ്ദാനം ചെയ്തു. ജയ് സിംഗ് പിന്നീട് പുരന്ദറിനെ ഉപരോധിക്കുകയും കോട്ടയെ മോചിപ്പിക്കാനുള്ള മറാഠകളുടെ ശ്രമങ്ങളെല്ലാം പരാജയപ്പെടുത്തുകയും ചെയ്തു. 1665-ൽ ശിവാജി സമാധാനത്തിനുവേണ്ടി അഭ്യർത്ഥിക്കുകയും തൻ്റെ 36 കോട്ടകളിൽ 23 എണ്ണം ജയ് സിങ്ങിന് കൈമാറാൻ സമ്മതിക്കുകയും ചെയ്തു. ശിവാജിയുടെ മകൻ സംഭാജിയെ 5000 പടയാളികളുടെ നിയന്ത്രണമുള്ള മൻസബ് ആയി നിയമിക്കുവാൻ ജയ്സിംഗ് തയ്യാറായി.  ഔറംഗസേബിനെ വ്യക്തിപരമായി സേവിക്കാൻ ശിവാജി വിസമ്മതിച്ചുവെങ്കിലും തൻ്റെ മകൻ സാംഭാജിയെ അയയ്ക്കാൻ സമ്മതിച്ചു. ബിജാപൂരിനെതിരെ മുഗളരെ സഹായിക്കാമെന്നും ശിവാജി സമ്മതിച്ചു. ഈ വ്യവസ്ഥകൾ പുരന്ദർ ഉടമ്പടി എന്ന് അറിയപ്പെടുന്നു. 1666-ൽ ശിവാജി, സംഭാജി എന്നിവരെ ആഗ്രയിൽ എത്തിച്ചു.  

## അനന്തരഫലം
ഉടമ്പടിക്ക് ശേഷം ശിവാജി ചില മറാഠാ ഉദ്യോഗസ്ഥരെ ജയ് സിങ്ങിനൊപ്പം ബീജാപൂരിനെതിരെ അയച്ചു. ബീജാപ്പൂരിനെതിരായ നീക്കം പരാജയപ്പെട്ടതിനെ തുടർന്ന് ജയ്സിംഗ് ഔറംഗസീബും ശിവാജിയും തമ്മിൽ ഒരു കൂടിക്കാഴ്ച സംഘടിപ്പിച്ചു. എന്നാൽ ഈ ചർച്ച പരാജയപ്പെട്ടു. അവിടെ നിന്നും ശിവാജി രക്ഷപെടുകയും തുടർന്ന് മുഗളരും മറാഠകളും തമ്മിലുള്ള യുദ്ധം പുതിയൊരു തലത്തിൽ പുനരാരംഭിക്കുകയും ചെയ്തു.

## അവലംബം
സി. കുട്ടൻ നായർ

വൈക്കം, ഗുരുവായൂർ, തിരുവാർപ്പ് സത്യാഗ്രഹങ്ങളിൽ സജീവമായി പങ്കെടുത്ത സ്വാതന്ത്ര്യ സമര സേനാനിയായിരുന്നു **സി. കുട്ടൻനായർ**(1897 - 1 ഒക്ടോബർ 1962). ജയിലിലടയ്ക്കപ്പെട്ട കുട്ടൻ നായർ കൊടിയ മർദ്ദനങ്ങൾക്കു വിധേയനായി. 1926-ലെ തിരുവിതാംകൂർ പത്ര റഗുലേൻ നിയമം റദ്ദാക്കലിനുള്ള പ്രക്ഷോഭണത്തിന്റെ മുൻ നിരയിൽ പ്രവർത്തിച്ചു.  

## ജീവിതരേഖ
നെയ്യാറ്റിൻകര താലൂക്കിൽ തിരുമംഗലം എന്ന തറവാട്ടിൽ 1897-ൽ സി.കുട്ടൻ നായർ ജനിച്ചു. തിരുവനന്തപുരം ലാ കോളേജ് വിദ്യാർത്ഥിയായിരിക്കെ വിദ്യാർത്ഥി പ്രക്ഷോഭണത്തിന് നേതൃത്വം നൽകി.  വിദ്യാലയ ജീവിതം അതോടെ അവസാനിച്ചു.  1921-ൽ തന്നെ ഇന്ത്യൻ നാഷണൽ കോൺഗ്രസ്സിൽ ചേർന്ന് നിസ്സഹകരണ പ്രസ്ഥാനത്തിൽ സജീവമായി പങ്കെടുത്തു.  കൊച്ചിയിൽ നടന്ന പ്രക്ഷോഭങ്ങളിൽ പങ്കെടുത്തതിന് വിചാരണ കൂടാതെ കരുതൽ തടങ്കലിടക്കപ്പെട്ട ഏക രാഷ്ട്രീയ തടവുകാരനായിരുന്നു. 

ഗാന്ധിജിയുടെ ശിഷ്യത്വം സ്വീകരച്ച കുട്ടൻ നായർ ഖാദി, ഹരിജന സേവാ, ഹിന്ദി പ്രചരണം എന്നിവയിൽ പങ്കാളിയായി.  ദക്ഷിണേന്ത്യയിൽ നിന്നും പഞ്ചാബിൽ ചെന്ന് ലാലാലജപത് റായിയുടെ സഹപ്രവർത്തകനായിരുന്ന  പണ്ഡിറ്റ് കെ.സന്താനം, ബാർ അറ്റ്ലായുടെ നേതൃത്വത്തിൽ പ്രവർത്തിച്ചിരുന്ന ലക്ഷ്മി ഇൻഷ്വറൻസ്, എന്ന ദേശീയ രക്ഷാഭോഗ കമ്പനിയുമായി ബന്ധപ്പെട്ട് അതിന്റെ ദക്ഷിണേന്ത്യാ സംഘാടകനായി. ഇതാണ് പിന്നീട് ലൈഫ് ഇൻഷുറൻസ് കോർപ്പറേഷനായി മാറിയത്.  “ഞാൻ കണ്ട യൂറോപ്പ് ” എന്ന സഞ്ചാരസാഹിത്യകൃതി എഴുതിയ  സാമൂഹികപ്രവർത്തകയും ,അധ്യാപികയുമായ കൊച്ചാട്ടിൽ കല്യാണിക്കുട്ടിഅമ്മയെ (മിസിസ്സ് കുട്ടൻനായർ ) വിവാഹം കഴിച്ചു. എ.ഐ.സി.സി യിലും കെ.പി.സി.സി. യിലും അംഗമായിരുന്നു.
പത്രപ്രവർത്തകൻ കെ.ഗോപിനാഥൻ (ഗോപിനാഥ് കൊച്ചാട്ട്)ഏകപുത്രനാണ്. 1962 ഒക്ടോബർ 1-ാം തീയതി സി.കുട്ടൻനായർ അന്തരിച്ചു.

## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
ഗ്രെവിയ നെർവോസ

ഏഷ്യയിലെ ഉഷ്ണമേഖലാ രാജ്യങ്ങളിൽ കാണപ്പെടുന്ന ചെറുവൃക്ഷമാണ് **ഗ്രെവിയ നെർവോസ**.  ചേരിക്ക, ചേരിപ്പഴം, ചകിരിപ്പഴം എന്നീ പേരുകളിലും ഇത് അറിയപ്പെടുന്നു. മാൽവേസിയേ (Malvaceae) കുടുംബത്തിൽ ഉൾപ്പെടുന്ന സസ്യമാണിത്. ഇംഗ്ലീഷ് ശാസ്ത്രജ്ഞനും ഗ്രന്ഥകർത്താവുമായിരുന്ന നെമിയാഹ് ഗ്രൂവിനോടുള്ള ആദരസൂചകമായി  ഈ സസ്യജനുസ്സ് നാമകരണം ചെയ്യപ്പെട്ടിരിക്കുന്നു. സ്പഷ്ടമായി കാണപ്പെടുന്ന ഞരമ്പുകളുള്ളത് എന്നാണ് സ്പീഷീസ് നാമം സൂചിപ്പിക്കുന്നത്.

ഇരുണ്ട തൊലിയുള്ള ശാഖകളിൽ ദീർഘവൃത്താകാരത്തിലുള്ള, അഗ്രഭാഗം കൂർത്ത ഇലകൾ ഏകാന്തരവിന്യസത്തിൽ കാണപ്പെടുന്നു. ഇലയിൽ ഞരമ്പുകൾ തെളിഞ്ഞു കാണാം. ഇളം മഞ്ഞ നിറത്തിലുള്ളതാണ് ഇതിൻറെ പൂക്കൾ. കായ്കൾ പച്ച നിറമുള്ളതും ഗോളാകൃതിയുള്ളതുമാണ്. പഴുത്തകായകൾക്ക് തിളക്കമുള്ള കറുപ്പ് നിറമാണ്. പഴം മധുരമുള്ളതും ഭക്ഷ്യയോഗ്യവുമാണ്‌.

സസ്യം ഔഷധഗുണമുള്ളതാണ്. 

ഹോർത്തുസ് മലബാറിക്കൂസ് എന്ന ഗ്രന്ഥത്തിൽ ഗ്രെവിയ നെർവോസയുടെ ഔഷധഗുണത്തെക്കുറിച്ച്  പറയുന്നുണ്ട്.

വർണപരപ്പൻ , വരയൻപരപ്പൻ, പൊന്തച്ചുറ്റൻ  എന്നീ ചിത്രശലഭങ്ങളുടെ ലാർവാ ഭക്ഷണസ്യമാണ്.‌

## ചിത്രശാല

File:Grewia nervosa - at kallar uploaded by vijayanrajapuram 06.jpg
File:Grewia nervosa - at kallar uploaded by vijayanrajapuram 10.jpg
File:Grewia nervosa - at kallar uploaded by vijayanrajapuram 03.jpg 
File:Grewia nervosa - at kallar uploaded by vijayanrajapuram 13.jpg
File:Grewia nervosa - at kallar uploaded by vijayanrajapuram 01.jpg 

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:മാൽവേസീ
വർഗ്ഗം:ഗ്രെവിയ
അരവൻചാൽ

കണ്ണൂർ ജില്ലയിൽ പെരിങ്ങോം വയക്കര പഞ്ചായത്തിന്റെയും കാങ്കോൽ ആലപ്പടമ്പ് പഞ്ചായത്തിന്റെയും അതിർത്തി ഗ്രാമമായ  പ്രദേശമാണ് അരവൻചാൽ (അരവഞ്ചാൽ)  . സ്ഥിരമായി ഉറവയുള്ള ചാൽ എന്ന അർത്ഥത്തിൽ ഒറോൻ ചാലും പിന്നെ അത് അരവൻ ചാൽ ആയി എന്നും പ്രകൃതി രമണീയമായ ഈ പ്രദേശത്തിൽ അധിവസിച്ചിരുന്ന അരവങ്ങളുടെ  (പാമ്പുകൾ ) പ്രദേശം എന്ന രീതിയിൽ അരവൻചാൽ ആയി എന്നും പേരിൻറെ ഉത്ഭവത്തെ കുറിച്ച്  പറഞ്ഞു കേൾക്കുന്നുണ്ട്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഇതാ സമയമായി

1987ൽ പി. ജി. വിശ്വംഭരൻ സംവിധാനം ചെയ്ത ഒരു ഇന്ത്യൻ മലയാള ചിത്രമാണ് **ഇതാ സമയമായി**. ജഗതി ശ്രീകുമാർ, രതീഷ്, ജയറാം, കരമന ജനാർദ്ദനൻ നായർ, വത്സല മേനോൻ, ഇന്നസന്റ്,ബഹദൂർ എന്നിവരാണ് ചിത്രത്തിലെ പ്രധാന താരങ്ങൾ. ശ്യാം ഈ ചിത്രത്തിന് സംഗീതം നൽകിയിട്ടുണ്ട്.  ഷിബു ചക്രവർത്തി ഗാനങ്ങൾ എഴുതി. കേരളത്തിലെ തങ്കമണി ഗ്രാമത്തിലെ പോലീസ് അതിക്രമങ്ങളെ അടിസ്ഥാനമാക്കിയുള്ളതാണ് ചിത്രം.

## താരനിര

## ഗാനങ്ങൾ
*വരികൾ:ഷിബു ചക്രവർത്തി
*ഈണം:  ശ്യാം

## പരാമർശങ്ങൾ

## ബാഹ്യ ലിങ്കുകൾ
*  
* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:ഷിബു - ശ്യാം ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ